RAZBIJEN KINESKI KARTEL Španska policija uhapsila 65 članova bande: Krijumčarili drogu širom Evrope\nKRVAVA PLJAČKA U BRAZILU Tridesetak kriminalaca RAZNELO BANKU, pucali na policiju, palili vozila, jedan podlegao povredama\nPALA KRIMINALNA BANDA U NEMAČKOJ Podgoričanka sa Interpolove poternice i još 12 osoba sprečeni u krijumčarenju velikih količina droge\n"PLATIĆE VISOKU CENU" Premijer se obratio građanima Izraela: Ovo je TEK POČETAK\nPristalice Hamasa i "Islamskog džihada" će platiti visoku cenu za svoje akcije, izjavio je premijer Izraela Benjamin Netanijahu tokom obraćanja građanima.\n"Na dan kad sam rođen, tu je posađen orah" U Podgorici otvoren PARK ĐORĐA BALAŠEVIĆA: Sve posađene vrste sadnica opevao je u svojim pesmama (FOTO)\nZvanična Moskva poziva strane u Palestinsko-izraelskom sukobu da se uzdrže od bilo kakvih koraka koji bi doprineli eskalaciji situacije, izjavila je danas predstavnica ministarstva spoljnih poslova Rusije Marija Zaharova ocenivši da je situacija u Jerusalimu i u pojasu Gaze izuzetno eksplozivna.\nGrčke vlasti su ponudile novčanu nagradu za informacije koje bi dovele do hapšenja počinilaca varvarskog zločina izvršenog danas u predgrađu Atine Glika Nera.\nLJUDI BEŽE U PANICI Aerodrom u Tel Avivu zatvoren zbog raketne paljbe Hamasa\nGlavni međunarodni aerodrom u Tel Avivu "Ben Gurion" zatvoren je nakon raketne paljbe Hamasa, saopštile su izraelska agencija za saobraćaj.\n"Nećemo učestvovati u raspravi" U Crnoj Gori opozicija NAPUSTILA sednicu o izmenama Zakona o državnom tužilaštvu\nPoslanici opozicije napustili su večeras zasedanje Skupštine Crne Gore tokom rasprave o izmenama Zakona o državnom tužilaštvu.\nRAKETIRAN I TEL AVIV Hamas ispalio rakete na Izrael nakon što je SRUŠENA ZGRADA od 13 spratova u Pojasu Gaze\nMilitanti su iz Pojasa Gaze ispalili više raketa u pravcu Tel Aviva zbog čega su aktivirane sirene za uzbunu u centralnom dijelu Izraela, javili su lokalni mediji.\nItalijanka primila 6 doza Fajzerove vakcine, objavljeno koje POSLEDICE je imala: Njeno stanje pratiće se narednih 6 meseci\nDevojka od 26 godina iz Toskane greškom je primila šest doza "Fajzerove" vakcine, što se nije desilo ni tokom testiranja te vakcine.\n"PODSEĆA NAS NA NATO BOMBARDOVANJE" Ispovest Srpkinje iz Tel Aviva, žrtava je sve više, među njima i deca, Izrael UZVRAĆA napad (VIDEO)\nDrugi dan zaredom nastavljaju se sukobi izraelskih snaga i palestinskog pokreta Hamas. Najozbiljniji sukob od 2019. godine započeo je juče, nakon što su se kod džamije Al Aksa u Jerusalimu sukobili palestinski vernici i izraelska policija.\n"Vojadžer" zabeležio buku izvan Sunčanog sistema\nNASA letelica "Vojadžer 1", najudaljeniji objekat u svemiru koji je čovek ikada stvorio, uočio je zvuke u prostoru izvan Sunčevog sistema i snimio ih.\nBezos kupuje SUPERJAHTU "tešku" pola milijarde dolara: Toliko je velika da ima sopstvenu jahtu\nVlasnik Amazona i najbogatiji čovek na svetu Džef Bezos navodno kupuje superjahtu dugu 127 metara, a toliko je velika da ima vlastitu pomoćnu jahtu s helidromom.\nSRPSKOJ SVETINJI U NJUJORKU DODELJEN "OSKAR" ZA ZAŠTITU SPOMENIKA Saborna crkva Svetog Save se "podigla iz pepela" (FOTO)\nKako da saznate da li je vaše srce zdravo posle korone (COVID infekcije)?


Beograd 11. novembar 2014. 19:11\n- Cedimo suvu drenovinu iz domaćih turista, i oni koji imaju iole novca odlaze u inostranstvo, teško da ćete ih privoleti da letuju u našim banjama, koje su najvećim delom devastirane, ili u planinskim centrima tokom letnje sezone kada imaju naviku da idu na more. Zato se treba usredsrediti na privlačenje stranih turista, makar kampanja bila i skuplja, ali da ima efekta - smatra Đogović.\n- Ti projekti, koji su u skladu sa već postojećom strategijom, mogu da se pokrenu samostalno ili da se ponude potencijalnim investitorima, ali i u saradnji sa susednim zemljama. Primera radi, ono što je već formulisano strategijom je promovisanje Dunava i Beograda, koji su najprepoznatljiviji na međunarodnoj turističkoj mapi. U sklopu s tim, svakako je trebalo graditi marinu, pristanište sa većim kapacitetima, duž plovnog toka Dunava obogatiti turističke sadržaje, bilo za decu ili odrasle. To se može postići organizovanjem različitih događaja na tim destinacijama, uz promo kampanju koja bi uključila i javne ličnosti iz sveta sporta ili kulture, koje su poznate u međunarodnom okruženju, i koje bi na pravi način prezentovale našu zemlju i privukle potencijalne turiste - smatra Đogović.


Trump planira da potpiše uredbu o privremenoj zabrani imigracije u SAD\nPredsjednik Trump tokom brifinga za novinare u Bijeloj kući, u ponedjeljak 20. aprila 2020. (Foto: Reuters/Jonathan Ernst)\nPredsjednik SAD Donald Trump najavio je da će potpisati uredbu kojom se privremenu suspenduje imigracija u SAD, usljed aktuelne krize, koju je izazvala epidemija koronavirusa.\n"U svjetlu napada nevidljivog neprijatelja, kao i potrebe da zaštitimo radna mjesta naših VELIKIH američkih građana, potpisaću uredbu kojom se privremeno suspenduje imigracija u SAD", napisao je Trump na svom Twitter nalogu u ponedjeljak kasno uveče (rano ujutro po srednje-evropskom vremenu).\nRanije tokom dana, prema navodima agencije Reuters, broj smrtnih slučajeva od koronavirusa u SAD prevazišao je 42 hiljade.\nSjedinjene Države imaju ubjedljivo najveći broj oboljelih od COVID-19 - više od 774 hiljade, a samo u ponedjeljak potvrđeno je novih 20 hiljada slučajeva.\nAmerička ekonomija - najveća na svijetu - bukvalno je zaustavljena zbog koronavirusa, a u posljednjih mjesec dana za nadoknadu nezaposlenima prijavilo se više od 22 miliona Amerikanaca.\nBijela kuća odbila je da objasni razloge i legalne osnove koji stoje iza ovakve odluke, kao i kada će biti sprovedena, prenosi Reuters.\n"Dok se nacija bori sa pandemijom, a medicinski radnici rizikuju svoje živote, predsjednik se obrušio na useljenike i krivi druge za svoje promašaje", ocijenila je Amy Klobuchar na Twitteru, bivša kandidatkinja za demokratsku predsjedničku nominaciju.\nUlazak u SAD je zbog pandemije već u velikoj mjeri onemogućen, granice su zatvorene, a avio-saobraćaj zabranjen, pa se ova Trumpova odluka više tumači kao pokušaj da se ohrabri njegovo biračko tijelo.\nReagujući na najnoviju Trumpovu najavu, bivši demokratski predsjednički pretendent Julian Castro poručio je predsjedniku da je njegova odluka "plitak potez" jer je već dovoljno "zakopao američku ekonomiju i zabranio useljenicima boravak u SAD", prenosi Reuters.


Individualni kursevi i škola slovačkog jezika\nIndividualni kursevi slovačkog jezika\nIndividualni kurs slovackog jezika - Audio verzija\nIndividualni kurs slovačkog jezika – namenili smo pojedincima, koji kroz individualnu nastavu jedino imaju mogućnost da savladaju predviđene nivoe, a neophodni su im kako bi nastavili sa daljim profeisonalnim ili poslovnim usavršavanjem.\nOvo je vid nastave koji pruža vemoma širok spektar mogućnosti i prilagođavanja učeniku kao pojedincu. Pored vremenskih intervala koji su u dogovoru samo sa profesorom, omogućeno je polazniku da sva pitanja, nedoumice, ali i nove oblasti, profesionalnim pristupom savlada i razreši ukoliko postoji bilo kakva nejasnoća. Samim tim i mogućnost učenja i savladavanje gradiva je lakša i prihvatljivija, jer je prilagođena svakom ponaosob.\nOvim putem omogućili smo svim svojim polaznicima da ukoliko imaju kratak vremenski rok za savladavanje jezika, uspeju da sprovedu u delo ono što su zamislili i ono što im je zapravo postrebno.\nIndividualni kurs slovačkog jezika – traje onoliko dugo koliko Vi to želite. Za jedan nivo potrebno je da odvojite vreme za dvadeset i pet dvočasa, kako biste savladali propisano gradivo, ali ćemo Vam u ovom slučaju maksimalno biti na raspolaganju kada je u pitanju vreme održavanja nastave. Stoga požurite, kako biste izabrali svoje termine i nastavili tamo, gde Vam je jezik bio prepreka, jer sada je više nećete imati!!!\nIndividualni kurs slovačkog jezika - cena:\nSpisak gradova za individualni kurs slovačkog jezika


Memorijalna regata "Zoran Radosavljević" za vikend u Beogradu\nMemorijalna regata "Zoran Radosavljević", posvećena pilotu Vojske Jugoslavije koji je poginuo u borbi sa NATO avijacijom 1999. godine, biće održana na Dunavu i Savi narednog vikenda, saopšteno je danas.\nU saopštenju se navodi da će 18. memorijalna regata biti održana u subotu i nedelju, 28. i 29. maja u Beogradu, u organizaciji društva "Zoran Radosavljević", jedriličarskog kluba "Zemun" i Ministarstva odbrane i Vojska Srbije.\nRegata obuhvata nadmetanja jedrilica u klasama "mikro" – dužine 5,5 metara sa tri člana posade i "krstaš" – dužine preko 5,5 metara sa višečlanom posadom, koja se odvijaju u rejonu Ratnog ostrva sa početkom u 11 časova. Takmičenje u klasi "optimist" za jedriličare do 14 godina biće na Savskom jezeru, sa početkom u 11.30.\nRegata, koja je svrstana u sportske manifestacije od značaja za grad Beograd, prvi put je održana u Crnoj Gori 1999. godine, a od maja 2007. godine organizuje se u Beogradu.\nKapetan prve klase Zoran Radosavljević bio je pilot na avionu Mig-29 u 127. lovačkoj avijacijskoj eskadrili na aerodromu Batajnica. Poginuo je za vreme NATO agresije na tadašnju SRJ, 27. marta 1999. godine, u okolini Bijeljine u borbi sa američkom avijacijom.\nPosmrtno je unapređen u čin majora i odlikovan Medaljom za hrabrost.\nBLOKADA BEOGRADA Minulog vikenda mnoge ulice su bile zatvorene, a narednog sledi OPŠTI HAOS


ПОРАЗ МЕРКЕЛОВЕ – ВЕЛИКЕ ПРОМЕНЕ: Ево шта чека Немачку\nPORAZ MERKELOVE – VELIKE PROMENE: Evo šta čeka Nemačku\nNa stranačkim izborima u decembru Angela Merkel će sigurno ostati na čelu CDU, a do kraja godine i na mestu kancelara. Koliko će, međutim, opstati na toj funkciji koju drži već 13 godina, zavisiće od toga koliko će biti jaki potresi u CSU, sestrinskoj partiji njenih demohrišćana, koja je doživela debakl na izborima u Bavarskoj.\nDebakl, fijasko, katastrofa… Tim rečima nemačka štampa je krstila izborni neuspeh u Bavarskoj Hrišćansko-socijalne unije (CSU), sestrinske partije Hrišćansko-demokratske unije (CDU) Angele Merkel.\nO kakvom neuspehu je reč najbolje govori podatak da je CSU posle poluvekovne neprikosnovene vladavine u jednoj od najrazvijenijih nemačkih pokrajina prvi put u situaciji da vlast sa nekim mora da deli.\nU odnosu na prošle izbore dobili su za trećinu manje glasova — 35,5 odsto, a neuspeh je doživela i Socijaldemokratska partija (SPD), koalicioni partner Merkelove, koja je prošla još gore. U odnosu na 20 odsto glasova na prethodnim izborima, ovoga puta je dobila samo 10 odsto.\nSuštinski pobednici bavarskih izbora su Zeleni, druga partija po snazi. Uzeli su dvostruko više glasova nego 2013. U parlamentu će se prvi put naći i ultradesničarska Alternativa za Nemačku (AfD), koja je sa 10,7 odsto osvojenih glasova prošla gore od Slobodnih glasača, sa 11,6 odsto glasova.\nKomentarišući ove izbore i njene posledice po vlast u Berlinu, dopisnik RTS-a iz Nemačke Nenad Radičević kaže da je jako loš rezultat CSU i SPD svojevrsna kazna za koaliciju u koju ni Angela Merkel ni SPD nisu ušli voljno, već pod prinudom, kako bi izbegli nove parlamentarne izbore.\nOn za Sputnjik ukazuje da su tri stranke u vladajućoj koaliciji na saveznom nivou, svaka unutar svojih redova, već počele raspravu o tome šta raditi dalje.\nU CSU se postavlja pitanje opstanka njenog predsednika Horsta Zehofera, koji je na saveznom nivou i ministar unutrašnjih poslova. Mnogi očekuju da on, koga smatraju najvećim krivcem za loš rezultat u Bavarskoj, ode sa tog mesta. Pitanje je hoće li sada on izgubiti poziciju u CSU i tako izgubiti i na saveznom nivou, kaže Radičević. A da li bi to onda bar privremeno olakšalo funkcionisanje te koalicije u Berlinu, ili možda čak otežalo, apsolutno je neizvesno, navodi sagovornik Sputnjika.\nOn podseća da je Zehofer još ranije poručivao da će ako ode sa tog mesta u saveznoj vladi, otići i kancelarka.\n„Ovo je još jedna crvena lampica za Angelu Merkel, ali ukoliko ne dođe do nekog potresa u okviru CSU i neke gadne političke borbe koja bi za posledicu imala raspad savezne vlade, ona može da računa da će bar ovu godinu preživeti na kancelarskom mestu budući da je već u pripremi kongres njene partije u decembru, gde će se glasati za izbor novog predsednika CDU“, ukazuje Radičević.\nMerkelova će za protivkandidate imati samo dve osobe, koje su, kako kaže sagovornik Sputnjika, praktično marginalci. Ozbiljni kandidati se neće nadmetati.\n„To govori da ta struja njenih protivnika unutar stranke procenjuje da još nije vreme da direktno udare na nju. Njen pad sa čela CDU, kao i raspad same vlade i novi parlamentarni izbori za stranku bi imali veći negativan uticaj nego da ona nastavi bar još neko vreme da vlada“, ukazuje Radičević.\nOn, uz to, dodaje da je njen cilj ako ne da opstane, ono bar da se izbori da je nasledi neko ko bi rukovodio na sličan način i ne bi narušio ta liberalna dostignuća koja je u ovih 13 godina mandata postigla.\nNa pitanje šta nam govori raspored glasova u Bavarskoj, gde je ultradesna AfD dobila manje glasova nego što je očekivala, a da je propao i CSU pokušaj privlačenja glasova antimigrantskom retorikom, dopisnik iz Nemačke ukazuje da je to napravilo razliku i dovelo do uspeha Zelenih.\nGrađanima je smetala kampanja usmerena samo na izbeglice i pravljenje tenzije oko izbeglica koje, svi znaju u Nemačkoj, ne pristižu ni približno kao 2015. i 2016. Najnovija statistika govori da je ove godine do sada stiglo oko 100.000 tražilaca azila, što je manje nego poslednjih 10-15 godina, objašnjava Radičević.\n„Konkretan problem su mnoga socijalna pitanja i sve veće raslojavanje u državi, pa i unutar Bavarske koja je jedna od najuspešnijih ekonomija u Nemačkoj, u kojoj je nezaposlenost 2,8 odsto. Skoro da nema nezaposlenih. Ali građane tišti to što uspeh Bavarske ne osećaju u svom novčaniku. Plate rastu manje od stope inflacije, cene zakupnine stanova drastično rastu proteklih godina. U Nemačkoj oko polovine stanovništva nema sopstvene stanove već živi u iznajmljenim stanovima, nema dovoljno mesta u vrtićima i staračkim domovima. Kod tog socijalnog aspekta života podbacila je CSU, ali i CDU i Socijaldemokrate (SPD) na saveznom nivou. Ovo je, očigledno, kazna nemačkih birača“, zaključio je Radičević.\nRadičević napominje da su za dve nedelje izbori u Hesenu, takođe bogatoj pokrajini, i da prilično tačne prognoze govore o ishodu sličnom onom u Bavarskoj. Predviđa se da će Zeleni osvojiti oko 18 odsto glasova što tu stranku svrstava među velike stranke, a nemačku političku scenu fragmentiše na manje stranke.\n„To se dešava i na evropskom nivou. Poslednje istraživanje Fondacije ’Konrad Adenauer‘ ukazuje da, kako sada stoje stvari, posle izbora za Evropski parlament neće biti moguće uspostaviti većinu jednostavnom koalicijom Evropske narodne partije i Liberala nego će morati bar tri grupacije da uđu u koaliciju. To govori o fragmentisanju političkih tela u celoj Evropi, ne samo u Nemačkoj“, ocena je Radičevića.\nNacija se budi, dosta je sa lazima demonokratije od koje korist ima samo mala grupa bankara. Ziveo nacionalizam svih boja, svaki narod treba da ima pravo da bude ono sto jeste, a ne jevropska stoka.


BiH: U narednoj godini udvostručena sredstva za stipendiranje bh. studenata u Francuskoj | eAkademik\nBiH: U narednoj godini udvostručena sredstva za stipendiranje bh. studenata u Francuskoj\nRegija\t14:37 08/12/2011\tFederalni ministar obrazovanja i nauke Damir Mašić primio je jučer u sjedištu Federalnog ministarstva obrazovanja i nauke u Mostaru ambasadora Republike Francuske u Bosni i Hercegovini Nj.E. Rolanda Gillesa, sa kojim je razgovarano o mogućnostima jačanja saradnje u oblasti obrazovanja u Federaciji Bosne i Hercegovine.\nSagovornici su razgovarali o trenutnoj situaciji i aktuelnim reformama u oblasti obrazovanja, te različitim modalitetima za unapređenje saradnje na svim programima u ovoj oblasti koje Republika Francuska implementira na prostoru Federacije BiH i cijele Bosne i Hercegovine.\nS ciljem povećanja mobilnosti studenata i akademskog osoblja poseban akcenat stavljen je na programe akademske razmjene koje Republika Francuska provodi u našoj zemlji, kao i unapređenju uspostavljene saradnje u oblasti visokog obrazovanja. Ambasador Gilles je informirao ministra Mašića da je Republika Francuska za narednu godinu udvostručila sredstva za stipendiranje bh.studenata u Francuskoj.\nMinistar Mašić zahvalio se ambasadoru Gillesu na podršci koju Republika Francuska pruža u reformi obrazovanja u Federaciji BiH, te ocjenjujući da postoji još prostora za zajednički rad, izrazio je uvjerenje da će uspostavljena saradnja između Federalnog ministarstva i ambasade biti intenzivirana u narednom periodu.\nAmbasador Gilles je kazao da su poduzete aktivnosti Ministarstva na reformi obrazovanja veoma značajne, te je federalnom ministru uputio punu podršku u provođenju svih reformskih koraka s ciljem razvoja i afirmacije obrazovnog sistema u Federaciji Bosne i Hercegovine.\nstipendije.ba\tPodijeli Slični članci U Sarajevu gostuju fizičari sa CERN-a Cultureshutdown za Zemaljski muzej BiH: Solidarnost svjetskih muzeja Dalmacija: Velika pećina sačuvala 40.000 godina stare predmete Srbija: HIV pozitivno 1.647 osoba\nNoviji članciKina: Bill Gates pregovara s vlastima o izgradnji nuklearnog reaktora\nStariji članci Google logo u čast rođenja Diega Rivere


Saopštenje za medije Narodne stranke Užice - OGLASNA TABLA - INFO\n3 јула, 2020 0186\nSaopštenje za medije Narodne stranke Užice:\nU vreme kada Užice i cela Srbija gore u epidemiji sa bilborda širom grada i cele zemlje vlast Aleksandra Vučića se zahvaljuje građanima Srbije. „Hvala Srbijo!“ čitaju građani Užica, jednog od žarišta epidemije.\nLicemerna je i sramna zahvalnost građanima nateranim, zastrašenim i ucenjenim da izađu na izbore, iako je svako biračko mesto, sada je jasno, bilo mesto zaraze smrtonosnim virusom. Vlast je izbore videla kao borbu za plen, a život svakog građanina Srbije samo kao broj. Odgovornost za to snosi vlast, ali i sve druge stranke koje su učestvovale na lažnim izborima i širenju epidemije. Još je poraznija činjenica da na čelu lista i vlasti, ali i „opozicije“ koja je učestvovala na Vučićevim izborima u Užicu su lekari. Lekarsku etiku su, za potrebe izbora, podredili stranačkim interesima. Sada stranke, takve lažne opozicije izlaze sa listom lepih želja i učestvuju u „pandemija predstavama“ započetim još u vanrednom stanju.\nNarodna stranka pozivala je građane da ne izlaze na izbore i tako sačuvaju i zdravlje i dostojanstvo.\nMnogi građani su ostali kod kuće, svojim izlaskom nisu doprineli ni širenju epidemije, ni davanju legidimiteta kriminalnoj vlasti. Građani Užica koji pod temperaturom sede satima ispred kovid ambulante u kojoj do juče nije bilo ni testova, svesni su kraha zdravsvenog sistema i opšteg kolapsa države.\nZato apelujemo na zdrav razum građana Užica da se pridržavaju mera prevencije od zaraze i sačuvaju svoje i zdravlje drugih. To je način i da podržimo medicinske radnike Zdravsvenog centra Užice koji su heroji borbe sa virusom.\nKrajnje je vreme da građani Užica shvate da je imati diletante na vlasti, ali i politikante u lažnoj opoziciji, opasno, ne samo po budžet RepublikeSrbije, vladavinu prava i budućnost zemlje, već je direktno opasno po zdravlje i život svakog od nas.


08-06-2018 11:54 Srbija Politika\nSve češće se pominje da će put do pravno obavezujućeg sporazuma između Beograda i Prištine biti i ubrzan, a možda i izmenjen. Uz sve očiglednije pritiske da se finiš diplomatske borbe za Kosovo postavi već na kraj ove godine, neizvesno je i da li će u dijalog biti uključene još neke zemlje.\nDirektor Kancelarije za KiM Marko Đurić kaže da, kada je reč o borbi za KiM, pritisci na Srbiju svakako postoje, ali da će se naša zemlja oslanjati na države EU koje nisu priznale nezavisno Kosovo.\n- Naravno da nam je ta baza podrške ključna za naredni period. Međutim, nema dileme da najsnažnije zemlje EU i SAD podržavaju nezavisnost i lobiraju za proširenje tog priznanja nezavisnosti, ali i za uključivanje Kosova u međunarodne organizacije. To su zemlje koje su veoma uticajne u međunarodnoj zajednici, i to čini naš položaj težim - objašnjava Đurić.\nPovodom pritisaka koje trpi ne samo Beograd već i Srbi na KiM, sagovornik smatra da je Srbija žrtva sistematskog gaženja Briselskog sporazuma.\n- Srbija je žrtva kampanje laži predstavnika prištinskih institucija, koji su, osim što pogrešno predstavljaju situaciju u dijalogu, do pre nekoliko dana tvrdili da na KiM nema etnički motivisanih incidenata. Uveren sam u to da Priština ovakvu politiku ne bi smela da sprovode da nema podršku dela međunarodne zajednice. Skorija istorija nas uči da Albanci gotovo nijedan potez ne vuku bez konsultacija sa svojim najbližim saradnicima i partnerima - naglašava Đurić.\nViše niko i ne veruje da je Priština samostalno odlučila da ne dođe u Brisel na pregovore zakazane za danas. U situaciji u kojoj Priština želi priznanje, a Beograd ga uporno odbija pojavili su se nagoveštaji da bi u završnicu pregovora mogle da uđu Francuska, Nemačka i Holandija, kao i Španija, kao jedna od pet zemlja EU koje nisu priznale nezavisnost.\nMinistarka za evrointegracije Jadranka Joksimović je posle sastanka sa ambasadorima zemlja članica EU u Briselu izjavila da niko od prisutnih nije pominjao direktno uključivanje ili promenu formata dijaloga.\n-Nije bilo intervencija u smislu direktnog uključivanja ili promene formata. Sam proces jeste komplikovan i nosi puno poteškoća i neizvesnosti, ali postoji razumevanje i percepcija da je Beograd taj koji je svoje obaveze onako kako je potpisao i ispunio, a da drugi nisu - napomenula je ona.\nGeneralni sekretar predsednika Nikola Selaković najavio je da će se novi datum nastavka dijaloga Beograda i Prištine znati najkasnije danas.\nPozvao EU da reaguje\nĐurić je pozvao Brisel da se izjasni o stavovima šefice delegacije EU Natalije Apostolove, koja je za učestale napade Albanaca na Srbe u južnoj srpskoj pokrajini rekla da je to "vraćanje milo za drago". Đurić smatra da ona takvim reagovanjem na više desetina napada "šalje poruku teroristima i onima koji napadaju da su napadi dobrodošli".\nSAD i NATO ratuju sa Rusijom u Srbiji. Osvajanje Balkana prioritet, Pentagon potpuno otvorio karte! Više o tome čitajte OVDE.\nGostovanje Marka Đurića u “Novom jutru”\nPLANSKO KOČENJE: Srbija otvara dva nova poglavlja umesto pet u pregovorima sa EU, a evo i zašto\nSAD ulaze u dijalog o Kosovu? Amerika ubacuje svog čoveka da reši najvažnije srpsko pitanje!


Dan online - Ekonomija: Svaki peti plaća onlajn - 2020-08-01\nEkonomija ISTRAŽIVANJE O PUTNIM ARANŽMANIMA\nGotovo svaki peti građanin Crne Gore rezerviše i plaća putne aranžmane putem interneta, pokazalo je regionalno istraživanje kompanije Visa. Istraživanje je, kako prenosi Mina biznis, pokazalo da je u Bosni i Hercegovini (BiH) identičan procenat, dok u Srbiji to čini skoro svaki šesti.\n– Lider u regionu po ovom pitanju je Albanija, gdje čak 45 odsto korisnika kartica obavlja onlajn plaćanje turističkih aranžmana. Dobre rezultate bilježi i Sjeverna Makedonija, gdje 38 odsto putnika plaća smještaj i druge turističke usluge onlajn – pokazalo je istraživanje.\nPrema podacima Svjetske turističke organizacije, u prva tri mjeseca ove godine, pandemija virusa Kovid- 19, izazvala je pad dolazaka stranih turista na globalnom nivou 22 odsto, a ta kriza mogla bi da dovede do godišnjeg pada između 60 i 80 odsto u poređenju sa brojkama iz prošle godine.\n– Situacija u Crnoj Gori veoma je ozbiljna, budući da 90 odsto turista dolazi iz inostranstva – rekli su iz Vise.\nU BiH je u aprilu ostvareno 760 turističkih dolazaka, što je pad od 99,37 odsto u odnosu na isti period prošle godine, a pad broja noćenja je takođe značajan i iznosi 97,98 odsto. U Sjevernoj Makedoniji je takođe došlo do pada broja turista, kojih je u maju bilo 99,2 odsto manje nego u istom mjesecu 2019.\nSkoro polovina građana Crne Gore kupuje putem interneta. Od toga, 25 odsto nabavlja robu i usluge onlajn, jer smatra da je to sigurniji način plaćanja tokom pandemije.


Viktor Troicki u četvrtfinalu Štutgarta\n– June 10, 2015Posted in: Glavne vesti\nKockao se Viktor Troicki u osmini finala turnira u Štutgartu ali je posle tri seta uspeo da prođe među najboljih osam. On je sa 6-3, 6-7(6), 6-3 savladao domaćeg tenisera Aleksandra Zvereva posle 121 minuta igre. Imao je Troicki i dve meč lopte u drugom setu ali je svojim greškama dozvolio Zverevu da se vrati u meč. Ipak, uspeo je u trećem setu da dođe do pobede i četvrtfinala u kome će igrati sa pobednikom meča F. Lopez – S. Grot.\nViktor je sjajno ušao u meč i već u drugom gemu je uspeo da oduzme servis Zverevu, a potom je i potvrdio stečenu prednost u narednom gemu, za 3-0 na samom startu duela. U nastavku seta naš teniser je dobro servirao, te rival nije mogao da vrati izgubljeno, pa je Troicki osvojio prvi set rezultatom 6-3.\nU drugom delu Viktor opet prvi pravi brejk, dolazi do prednosti 3-1, međutim sada Aleksandar Zverev uspeva da uzvrati. Nemac osvaja tri gema za redom, vraća izgubljeni brejk i u potpunosti se vraća u igru za osvajanje seta. Nakon toga teniseri nastavljaju da dobro serviraju, pa je pobednika morao odlučiti “trinaesti gem”. U taj-brejku se Srbin bolje snalazi na početku, vodi i dolazi do dve meč lopte, pri rezultatu 6-4. Međutim, Zverev uzvraća udarac, preokreće rezultat i koristi prvu set loptu za 8-6, te konačnih 7-6 u drugom setu.\nTreći period, kao i prva dva, počinje ranim brejkom Troickog, koji sada dolazi do istog u četrvtom gemu i vodi sa 3-1. Srpski teniser, kao i u prvom delu, ne dozvoljava rivalu da se vrati u meč, uspeva da servira sjajno i na kraju koristi prvu meč priliku, za konačnih 6-3.


NERDA, Privredna komora Tuzla i GIZ uspostavljaju čvršću saradnju\nNa osnovu sporazuma o zajedničkoj saradnji na polju lokalnog ekonomskog razvoja, direktor Udruženja za razvoj NERDA Enes Drljević, predsjednik Kantonalne privredne komore Tuzla Nedret Kikanović i rukovodilac projekta “Inovacije i digitalizacija u MSP u BiH” pri “Deutsche Gesellschaft für Internationale Zusammenarbeit (GIZ) GmbH” Karin Rau, potpisali su Memorandum o razumijevanju u Komori Tuzla.\nOvaj dokument će služiti kao polazna osnova za određivanje najšireg okvira za saradnju, a potpisinice na ovaj način u zajedničkom interesu uspostavljaju odnos tehničke saradnje da bi podržali dogovorene aktivnosti u vezi sa unapređenjem poslovanja, a na način i pod uslovima navedenim u dokumentu.\nNaglašeno je da će se saradnja razvijati s ciljem stvaranja pozitivnijeg poslovnog okruženja koje će doprinijeti unapređenju konkurentnosti lokalnih malih i srednjih preduzeća, saopćeno je iz Kantonalne privredne komore Tuzla.\nAktivnosti će se realizovati u okviru projekta “Inovacije i digitalizacija u MSP u BiH”, a sastoje se od obuka i savjetodavnih aktivnosti te, u manjoj mjeri, osiguravanja materijala i opreme po potrebi i u skladu sa mogućnostima i mandatom projekta “Inovacije i digitalizacija u MSP u BiH”, čije je sjedište u Sarajevu.\nTri su polja na kojima će se odvijati saradnja – podrška u pogledu podizanja svijesti i senzibilizacije na temu inovacija i digitalizacije u MSP, podrška za poboljšanje i uspostavljanje usluga inovacija i digitalizacije i podrška usmjerena na razvoj relevantnih politika i partnerstava za inovacije.\nMemorandum će biti na snazi do 30. septembra 2021. godine.


Globalno zagrevanje odgovorno za 37 odsto smrtnih slučajeva uzrokovanih vrućinom - National Geographic Srbija\nU periodu između 1991. i 2018. globalno zagrevanje uzrokovano ljudskom aktivnošću bilo je odgovorno za 37 odsto smrtnih slučajeva povezanih sa izlaganjem visokoj temperaturi vazduha, otkriće je nove studije objavljene 31. maja u naučnom časopisu Nature Climate Change, prenosi sajt Klima101.\n: Naučni sajt "Science Brief" prikupio je podatke iz 73 istraživanja na temu požara i klimatskih promena objavljenih od 2013. godine do danas. Pročitajte šta je pokazala analiza ovih rezultata.\n: Rezultati nove studije otkrivaju da bi čak 74 odsto ljudi na planeti moglo da se suoči sa smrtonosnim vrućinama ukoliko se podhitno ne smanji emisija štetnih gasova.\n: Poslednjih godina zime u Srbiji su bile za oko dva stepena celzijusa toplije u odnosu na sredinu dvadesetog veka, a to se oslikalo i u broju dana sa snežnim pokrivačem.\n: Novo Nasino istraživanje je pokazalo koji evropski gradovi bi prvi bili potopljeni zbog globalnog otopljavanja.\nSmrt Globalno zagrevanje klimatske promene Odabrano Vrućina Ekologija


Back PRIVREDA PREDSTAVLJAMO Jovan Milin: Kupci traže kvalitet\npetak, 05 jul 2019 08:41\nDirektor Zemljoradničke zadruge „Čurug“, gospodin Jovan Milin, tim povodom je rekao da očekivanja nisu velika, da će prinos ove godine biti niži od prosečnog, takođe kvalitet pšeničnog zrna ali po njegovom mišljenju dovoljan za proizvodnju hleba, odnosno da će zadovoljiti potrebe Republike Srbije. Po njegovim rečima prinosi su rezultat klimatskih promena i da je potrebno da uskladimo ponašanje sa novonastalom situacijom. Zakon o pšenici i njenoj klasifikaciji je donesen, međutim, poljoprivredni proizvođači, odnosno otkupljivači, će to teško da isprate jer nemaju dovoljno skladištenog prostora, ćelija za razvrstavanje odnosno klasifikaciju.\n- Naša zadruga ima tradiciju poslovanja dužu od 100 godina. Zapošljavamo preko 30 radnika, imamo preko 100 zadrugara i radimo sa preko 500 kooperanata. Uspešno poslujemo dobro smo se pozicionirali i odolevamo ovim surovim uslovima tržišta, kakvi su trenutno kod nas. Kupci hoće da plate, ali hoće dobru robu, a to nije mala stvar. Dobra roba počinje od njive, sa kvalitetom semena. Radimo preko 5.000 ha zemlje, i našim proizvođačima preporučujemo šta da seju, uvek im dajemo dobre savete, a na njima je da li će to prihvatiti ili ne - izjavio je gospodin Milin.\nOn je pohvalio saradnju sa institucijama koje poslednjih godina na nivou Pokrajine i Republike prepoznaju zadruge kao pravni oblik i ta saradnja počinje da se razvija. Prema njegovima rečima potrebno je kvalitetno uložiti u proizvodnju, u sortimenat koji je nov, i ne sejati seme iz skladišta; potrebno je da poljoprivrednici permanentno rade na unapređenju svoje proizvodnje, jer jedino tako mogu da prihoduju deo svog rada. Preporučuje što više savetovanja, stručnih predavanja i predavanja na datu temu.\nGospodin Milin smatra da, kada je tradicija u pitanju, poljoprivrednici treba da zadrže poslovičnu vrednoću i čestitost, a sve ostalo morali bi da pomere i krenu unapred, da je reč o načinu obrade zemlje, i sortimentu i skladištenju, kao i samom plasmanu. Po njemu tradicionalan način proizvodnje pšenice nije prednost već kočnica daljeg razvoja. Dobro je što dolaze novi poljoprivredni proizvođači koji slušaju savete, prate inovacije i interenet, gledaju berzu i to su stvari koje obećavaju.


Donacija Evropske unije stigla u Dom zdravlja u Lebanu - JUGPRESS\nDonacija Evropske unije stigla u Dom zdravlja u Lebanu\nDom zdravlja u Lebanu dobio je kontejner-ambulantu kao donaciju Evropske unije. Po rečima direktora Vladana Stanojevića, ona će se koristiti za skladištenje medicinskog i infektivnog otpada.\n“Ovo je drugi ovakav kontejner koji Dom zdravlja dobija od Evropske unije i ovom prilikom im se zahvaljujem na pomoći, kao i kancelariji UNOPS-a za nabavke. Kontejner je od velikog značaja za naš Dom zdravlja”, rekao je Stanojević i podsetio da je prvi kontejner stigao za vreme pandemije Kovida i služio je za trijažu pacijenata.\nDelegacija Evropske unije u Srbiji pomaže zdravstvu u vidu opreme i finansijske pomoći preko 20 godina. U Lebanu je 2018. godine izgrađen centar za hemodijalizu, koji od tada prima i pacijente iz Bojnika i Medveđe.


Tanjug 18. novembra 2021. 11:34\nMOSKVA – Objavljivanje prepiske između ruskog ministra spoljnih poslova Sergeja Lavrova i visokih diplomata Francuske i Nemačke razotkrilo je tvrdnje Zapada da je Rusija odbila da sarađuje na sastanku Normandijskog formata o Ukrajini, rekla je danas portparolka ministarstva spoljnih poslova Marija Zaharova.\nZaharova je pričala o prepiskama Lavrova sa njegovim kolegama, Žan-Ivom le Drijanom i Hajkom Masom.\n„Moskva je odgovorila adekvatno na zahteve svojih partnera u Berlinu i Nemačkoj. Rusija je predložila brojne vredne predloge“, kazala je ona, prenosi TAS S.\nIzveštaji u kojima se javnosti govorila drugačija priča, bila je smišljena sa ciljem da se Rusija opiše kao nekooperativna zemlja sa kojom je nemoguće sarađivati, sa ciljem da se Moskva okrivi za neuspeh sporazuma iz Minska, dok se štitio Kijev, dodala je ona.\nDiplomatska prepiska je objavljena da se ukloni svaka sumnja o ruskim namerama za širu javnost, međunarodnu zajednicu i Ukrajince.\n„Više neće biti moguće da neko tvrdi da je Rusija zauzela nekonstruktivnu poziciju, da nije predlagala ništa i da je samo blokirala sve“, naglasila je Zaharova.\nMinistarstvo spoljnih poslova Rusije objavilo je diplomatsku prepisku Lavrova sa svojim kolegama iz Francuske i Nemacke sa ciljem da se prikaže pravi stav Moskve o sastanku ministara u Normandijskom formatu.\nZaharova je poručila da Rusija ne odbija da se održi novi sastanak u Normandijskom formatu, ali on mora da bude sadržajan.\nNormandijski format je diplomatski proces u koji su uključene Ukrajina, Rusija, Nemačka i Francuska, a čji je cilj rešavanje sukoba u delovima istočne Ukrajine između pro-ruskih snaga i Kijeva.


Foto: Milena Popović / Foto\nBjelotomić i Benčić\n- Nas četvorica koji smo pokrenuli Tenderly smo svi inženjeri i to je to. Napravili smo proizvod u domenu koji je nama bio poznat, što je bila blokčejn tehnologija. Kada smo napravili proizvod došli smo do malog problema — ljudi iz tradicionalne privrede i sveta venture kapitala nisu koristili isti jezik kao mi. Nastupio je period učenja, gde smo morali da se naviknemo da inženjerski pristup nije u svim situacijama najbolji za osiguravanje kapitala za brži rast, rekao je Benčić. Iz svoje perspektive vrlo uspešnog osnivača startapa, Benčić dodaje: „Da smo imali više tradicionalnog iskustva u osnivačkom timu, definitivno bismo mogli da preskočimo koju godinu i ranije dođemo do inicijalnog kapitala. Iz ovog ugla jasno vidim da postoji potreba za sveobuhvatnijim znanjem o biznisu koje bi startapima koristilo.”\n- Sa 19 godina sam imao priliku da vidim kakav potencijalni povrat investicije može da se ostvari ulaganjem u tehnološke startape. U proseku, jedan od deset startapa ostvari uspeh, a prosečan povrat investicije u portfoliju od 12 startapa iznosi 2,5 puta ukupnog plasiranog kapitala u periodu od tri godine. Kada svoj slobodan kapital iskoristite tako što kupite nekretninu, nekada možda i desetu po redu, vi ne možete mnogo da utičete na njenu cenu za pet godina. S druge strane, aktivnim učešćem u startapu doprinosite većoj šansi za njegov uspeh. Pored svih faktora koje uzimamo u obzir, kao npr. da li je dobro vreme za rešavanje problema koji startap želi da reši, kakav je tim iza startapa, kakva je sama ideja, itd. mi kao rani investitori imamo priliku da utičemo na uspeh tog startapa kroz mentorstvo, savetovanje… To su stvari koje u toj kritičnoj ranoj fazi kompanije mogu drastično da promene šanse za uspeh.\n- Kod ove vrste ulaganja, nije nužno u potpunosti razumeti industriju u kojoj posluje startap u koji investirate. Ideja iza naše grupe anđela je upravo da tu imamo ljude sa različitim iskustvima iz različitih industrija. U celoj toj razmeni informacija i znanja, mi među sobom možemo da zajednički identifikujemo prilike u koje vredi uložiti. Na primer, ja nisam ekspert za blokčejn, ali u grupi imamo vrsne stručnjake za ovu tehnologiju i mi ostali ćemo se osloniti na njihovu procenu, objašnjava Milić.


Šumadijska protivofanziva - iKragujevac\nsreda, 17 februar 2021 11:13\nJako je teško iz ove pozicije davati bilo kakve prognoze u pogledu ishoda predstojećeg meča. Situacija je takva da jedan momenat, jedna lopta, mogu da\npreokrenu energiju sa jedne na drugu stranu. Ono što je jako bitno za nas, to je da ne dozvolimo ekipi Vojvodine da dođe do svoje prepoznatljive igre i da izbegnemo neke drastične padove, kao što je to bio slučaj u prethodnom meču u Novom Sadu.\nIsto tako, ne treba previše da se bavimo kalkulacijama, već da idemo polako, poen po poen, pa da vidimo za koliko će to biti dovoljno. Ukoliko odigramo maksimalno\nborbeno i skoncentrisano, možemo se nadati dobrom rezultatu u ovoj utakmici, ocenjuje strateg kragujevačkog tima Dragan Kobiljski.\nRačunica je jasna – moramo da pobedimo sa maksimalnih 3:0 u setovima, ukoliko želimo plasman u finale. To je nesumnjivo veliki izazov za nas, ali svakako da nije\nnešto neostvarivo. Respektujemo ekipu Vojvodine, ali u isto vreme verujemo u sopstvene mogućnosti. Ono što je sigurno, to je da nam ne manjka motivacije i\nmislim da uz malo sreće, mirnu ruku i maksimalnu koncentraciju možemo do cilja, ubeđen je kapiten Radničkog Irfan Hamzagić.\nPrema propozicijama Kupa Srbije, u slučaju da protivnici imaju po jednu pobedu, finalistu će odrediti bolji set količnik iz odigranih utakmica, odnosno bolji poen količnik iz svake utakmice pojedinačno, ukoliko je set količnik isti. U slučaju da se na ovakav način ne može odrediti finalista, igra se dodatni "zlatni set", koji određuje konačnog pobednika polufinala.


Češki Central European Industries preuzima Beohemiju - Sve o novcu\nHome\tBIZ Info\tČeški Central European Industries preuzima Beohemiju\nby Vesna Lapčić 17/09/2021\nKompanija Central European Industries (CE Industries), Češka preuzeće Beohemiju, koja je do sada bila u vlasništvu Preston Holding Srbija. Ugovor o preuzimanju potpisan je danas u Privrednoj komori Srbije.\nKompanija Beohemija, u vlasništvu Preston Holdinga, koja je jedan od lidera u proizvodnji deterdženata i kućne hemije na prostoru jugoistočne Evrope, prepoznata je kao kapitalna investicija za češki holding.\nMilun Trivunac, savetnik predsednika PKS rekao je da će „nova investicija doprineti daljem uspešnom razvoju „Beohemije“ i osvajanju tržišta jer je češka kompanija kredibilan i stabilan partner, što je u ovakvoj vrsti transakcija i najvažnija stavka“.\nU okviru poslovnog plana CE Industries, fundament daljeg razvoja zasniva se na proširenju asortimana robe široke potrošnje i približavanju postojećih i budućih artikala iz svoje ponude potrošačima Srednje i Jugoistočne Evrope.\nDavor Milićević, predsednik kompanije „Preston Holding“ istakao je da će uz know-how i finansijsku podršku češkog investitora„ Beohemija“ koja već uspešno posluje u zemljama regiona i na tržištima Austrije, Severne Italije i Slovenije, ojačati svoju poziciju i dobiti pristup potrošačima Srednje i Jugoistočne Evrope.\nRoman Kratohvil iz CE Industries iskazao je zadovoljstvo što se kroz ovu investiciju nastavlja tradicionalno dobra saradnja srpske i češke privrede. „ Kompanija „Beohemija“ je prepoznata kao odlična baza za širenje poslovanja, povećanja udela na postojećim kao i razvoj novih tržišta“, rekao je Kratohvil.\nČeška je među deset najvažnijih investitora u Srbiji, a novom investicijom dodatno ojačava poziciju, ukazao je Tomaš Kuhta, ambasador Češke u Srbiji, navodeći da je „u prošloj godini vrednost trgovinske razmene premašila 1,2 milijarde eura, a očekujemo da ova godina donese još bolje rezultate“.\n“Central European Industries” je moderan industrijski holding sa visokom dodatom vrednošću u oblasti energetike, teškog inženjeringa i reciklaže materijala. Obuhvata petnaest kompanija sa više od 2.000 zaposlenih i prometom od preko 200 miliona evra. Ova investicija predstavlja priliku da “Beohemija”pozicionira svoje proizvode u industriji deterdženata i kućne hemije u Centralnoj i Jugoistočnoj Evropi.\nBeohemijaCentral IndustriesPreston Holding\nRok za slanje prijava na NLB KomBank Organic konkurs produžen do kraja septembra\nZapošljavanje rođaka – red, rad i rod


RTCG - Radio Televizija Crne Gore - Nacionalni javni servis :: Društvo :: Nastojati da se dostignu najviši etički standardi\nORAV NA KONFERENCIJI 05. 07. 2019. 12:23 >> 16:51 0\nORAV NA KONFERENCIJI\nMedijska zajednica treba ujedinjeno da nastoji da dostigne najviše etičke standarde u izvještavanju, poručio je šef Delegacije Evropske unije (EU) u Crnoj Gori Aivo Orav, dodajući da će napredak u slobodi izražavanje u velikoj mjeri uticati na proces pristupanja Crne Gore.\nOn je, na konferenciji "Principi medijske etike u medijima i javnosti", kazao da je u Crnoj Gori samoregulacija i dalje slaba strana i da je potrebno uspostaviti djelotvornije mehanizme samoregulacije.\nOrav je dodao da mediji kroz samoregulaciju, koja je ključni instrument u promovisanju etičkog novinarstva, prihvataju dio odgovornosti za kvalitet javne riječi.\n"Medijska zajednica treba da bude ujedinjena u nastojanju da dostigne najviše etičke standarde u izvještavanju. Napredak u slobodi izražavanje u velikoj mjeri uticaće na cjelokupan process pristupanja Crne Gore EU", rekao je Orav.\nMinistar pravde Zoran Pažin kazao je da informacije ne mogu biti objektivne i tačne bez etičkog utemeljenja medija.\nOn je ponovio da je Vlada neće žaliti ni truda, ni sredstava da potpomogne uspostavljanje funkcionalnog samoreguatornog medijskog mehanizma, bez ambicije da se miješa u uređivačku politiku medija.\n“Naša je želja da potpomognemo uspostavljanje tog mehanizma, jer prepoznajemo veliki potencijal za demokratsko društvo koji je neiskorišten kada je u pitanju samoregulacija medija”, naveo je Pažin.\nIzvršna direktorica Vijesti Marijana Kadić Bojanić kazala je da je etika u medijima temelj novinarstva i da moralno prosuđivanje, zajedno sa tačnošću, pravovremenošću i provjerenošću vijesti treba da ostane suština novinarstva.\nProgramski direktor Građanske alijanse Milan Radović kazao je da moramo biti otvoreni i priznati da je nastupila kriza novinarske profesije.\n“Dio medija objaviće informacije koje im odgovaraju, dio informacija će prećutati ili ih neće objaviti. Svi treba da shvatimo da je dosadašnji način funkcionisanja donio nemjerljivu štetu, prije svega građaninu, koji više nikom ne vjeruje ili je to povjerenje veoma malo”, naveo je on.\nKako je dodao Radović, u javnosti se najčešće čuju povici prema medijima, što nije pravedno.\n“Moramo imati slobodne i nezavisne novinare i urednike, kako bi oni mogli da rade svoj posao. Ako govorimo o trenutnoj situaciji u Crnoj Gori, mišljenja sam da to nije slučaj i da na to utiču različiti segmenti”, rekao je Radović.\nKonferenciju su organizovali Građanska alijansa i Vijesti.\nSloboda medija Aivo Orav


Povratak odbeglog direktora - Slučaj Radulović i C market - Nedeljnik Vreme\nSLOBODAN RADULOVIĆ: Direktor C marketa 2004...\n16. 4. 2014. / 11.55\nNakon osam godina provedenih u bekstvu, prvostepene kazne od pet godina zbog primanja mita i višegodišnjih najava da će se vratiti u zemlju i dokazati svoju nevinost, bivši direktor C marketa Slobodan Radulović doputovao je u Srbiju iz Moskve i predao se policiji u petak 11. aprila, nakon čega je smešten u pritvor. Radulović je u maju 2013. prvostepeno osuđen u okviru procesa "Stečajnoj mafiji" zbog sumnje da je C market oštetio za 30 miliona evra, a iz Srbije je pobegao odmah po privatizaciji ove firme, u aprilu 2006.\n…i hapšenje 2014.foto: fonet / tv fonet\nBivši direktor trgovinskog lanca više puta je najavljivao da će doći u Srbiju, a poslednji put je to učinio u decembru prošle godine, kada se uključio u emisiju TV Pinka. Tada je izjavio da želi "da mu se omogući da na sudu iznese svoju odbranu", kao i da "dokaže da iza političke optužnice protiv njega stoji Mišković". Ujedno, rekao je i da se nije vraćao u Srbiju "zbog toga što je pravosuđe bilo pod kontrolom Miškovića, bivše ministarke pravde Snežane Malović i bivšeg predsednika Borisa Tadića, zbog čega nije mogao da računa na fer suđenje", a napomenuo je i da mu je u Srbiji život bio u opasnosti. "Mišković je u to vreme bio najmoćniji čovek u Srbjii i nisam imao nikakvu šansu da u takvoj Srbiji dokažem istinu", rekao je tada Radulović. Povodom dolaska svog klijenta u zemlju, Radulovićev advokat Marko Kljajević optužio je Miroslava Miškovića, Milana Beka i vladu Vojislava Koštunice da su "gonili potpuno nevine ljude samo da bi prikrili sopstvenu pljačku", te da je od novca dobijenog privatizacijom C marketa finansirana opozicija u Crnoj Gori prilikom referenduma o nezavisnosti. Po Kljajevićevim rečima, "to je bila politička kriminalna aktivnost inicirana iz tadašnjeg državnog vrha Srbije". Tako se, nakon Šarića, predao još jedan dugogodišnji begunac od policije, ovoga puta uz objašnjenje slično onome koje smo mogli čuti još 2004, prilikom jedne mnogo poznatije predaje – zato što ima poverenja u novu vlast. Inače, u procesu "Stečajnoj mafiji", jedan od uhapšenih bio je tada predsednik Trgovinskog suda Goran Kljajević, rođeni brat sadašnjeg Radulovićevog branioca. Goran Kljajević se tereti da je sprečio slovenački Merkator da kupi akcije C marketa, a privatizacija C marketa nalazi se na spisku 24 sporne privatizacije, čije je rasvetljavanje tražio Evropski parlament.\nHRONOLOGIJA: Ključni datum vezan za privatizaciju C marketa bio je 19. avgust 2005, kada su se na poziv Danka Đunića, a na inicijativu tadašnjeg premijera Koštunice, okupile dve suprotstavljene grupacije zainteresovane za ovaj trgovinski lanac – Miroslav Mišković sa jedne, Milan Beko i Slobodan Radulović sa druge strane. U prostorijama Đunićevog EKI Investmenta potpisan je Memorandum o razumevanju između Miškovićeve Delte M d.o.o., Radulovićevog C marketa a.d. i Bekovog Laderna B.V., a sve "u interesu razvoja nacionalne privrede i efikasnog poslovanja nacionalnog tržišta u celini, a pogotovu finansijskog tržišta", kako stoji u uvodu Memoranduma. Princip kojim počinje dokument, inače, glasio je: "Obe strane će prestati sa neprijateljskim aktivnostima u pogledu pojedinačnog preuzimanja preduzeća C market."\nBranko Pavlović, u to doba zastupnik malih akcionara C marketa, u januaru ove godine je u intervjuu za "Vreme" dao jedno od mogućih objašnjenja zašto je došlo do ovog Memoranduma, i zašto se Vlada Srbije umešala: "To što se premijer u tom trenutku upetljao, to je dobro, ali nije on to uradio zato što je razumeo da je to dobro, po mom mišljenju, nego zato što se uplašio da će tuča ove dve grupacije pokazati koliko je državna struktura u stvari u raspadu. Da će se otkriti koliko državni organi međusobno počinju da se sudaraju zbog njihovih uticaja" ("Vreme" br. 1202 – "Kako je Mišković kupio C market"). Tim Memorandumom je dogovoreno zajedničko nastupanje Miškovića i Beka, a nakon toga Komisija za hartije od vrednosti je omogućila svim zainteresovanim za preuzimanje C marketa da (ponovo) dostave svoje ponude. Slovenački Merkator je, uz obrazloženje da\n"postoje dve vrste trgovanja, jedna na berzi, druga nekim privatnim linijama", odustala od C marketa, iako je pre cele priče o Memorandumu prva uputila ponudu o preuzimanju, vrednu 220 evra po akciji. Uz ponudu Ashmorea (koji su bili "potpuno neozbiljni", po rečima Branka Pavlovića), jedina preostala ponuda bila je Miškovićeva i Bekova, odnosno kompanije Primer C, u iznosu od 300 evra po akciji – niko drugi nije dao veću, niti bilo kakvu drugu ponudu.\nSlobodan Radulović će kasnije u pismu Savetu za borbu protiv korupcije napisati da su ga u leto 2005. u kabinetu ministra policije, tadašnji ministar Dragan Jočić, generalni sekretar vlade Dejan Mihajlov i šef UBPOK-a Mladen Spasić uz pomoć good cop, bad cop pristupa naterali da potpiše Memorandum, i da ga nikada ne bi potpisao da ga na to nije naterao Koštunica ("imamo kompromitujuća saznanja, ali ćemo obustaviti zanimanje policije za C market, a ti vidi da domaća firma kupi C market" – tako je, otprilike, glasio Radulovićev opis događaja u kabinetu ministra unutrašnjih poslova).\nSa druge strane, svedočeći u Specijalnom sudu, Milan Beko je praktično potvrdio navode optužnice protiv Radulovića, objašnjavajući da je Radulović lično izdavao duple menice i menice bez pokrića, da nije bilo dokumentacije za transakciju od tri miliona evra u Atlas banku na Kipru, te da je, iako je Memorandumom predviđeno da Radulović još dve godine ostane na mestu direktora, ovaj odmah nakon privatizacije otišao iz zemlje.\nEPILOG: S obzirom na to da je prvostepeno osuđen u odsustvu, prema pisanju "Danasa", ukoliko bi na Apelacionom sudu presuda bila potvrđena, Radulović bi imao pravo da traži da mu se ponovi suđenje. Takođe, "Danas" spekuliše da se Radulovićevim povratkom u zemlju otvara nova mogućnost – da bivši direktor "svojim iskazima omogući da se podigne nova optužnica za privatizaciju C marketa, u kojoj bi on mogao da ima status svedoka pokajnika".\nIz Demokratske stranke Srbije, pak, tvrde da niko iz te partije nije imao dogovor sa Radulovićem. "Istraga protiv Radulovića je pokrenuta dok je DSS bio na vlasti, ali je postupak okončan maja 2013, pet godina nakon što smo prestali aktivno da učestvujemo u vlasti", rekao je Miloš Aligrudić u ponedeljak 14. aprila. Aligrudić je Memorandum okarakterisao kao "privatni, neobavezujući dokument", a da su inicijativu za sastanak pokazali privrednici, a ne predsednik vlade Koštunica.\nBranko Pavlović u pomenutom intervjuu za "Vreme" rekao je da Tužilaštvo sasvim sigurno nema ništa novo kada je reč o C marketu, bez obzira na Radulovićeve najave da donosi nove dokaze. "Bilo bi izuzetno čudno da, nakon što je sedam godina bio u postupku C marketa, gde je Radulović okrivljen, gde su se skupljali svi podaci vezani za Radulovića, tužilac naglo nađe razloge za dodatno procesuiranje, naročito što sam Radulović u obraćanjima u javnosti, ako uzmemo da su ona verodostojna, kaže da su njegovi advokati dostavljali sve te dokaze tužilaštvu", rekao je Pavlović u januaru.\nSlobodan Radulović rođen je 27. januara 1943. godine na ostrvu Mamula kod Herceg Novog. Ekonomski fakultet je završio 1968. Bio je direktor Direkcije za gradske robne rezerve, predsednik Gradskog komiteta za privredu i potpredsednik u SOUR Centroprom, a na čelo C-marketa došao je početkom 1990. godine, i tu je ostao sve do bekstva iz zemlje 2006. Bio je poslanik Skupštine Srbije u Drugom sazivu (1993. godine). Na izborima 1994. biran je na listi DS-a u izbornoj jedinici Beograd, a zbog ulasku u Vladu (postao potpredsednik vlade Mirka Marjanovića), isključen je iz članstva DS-a. U septembru 1995. prešao je u Novu demokratiju Dušana Mihajlovića, postavši potpredsednik te stranke, a bio je potpredsednik i druge vlade Mirka Marjanovića (1998–2000). Zbog bliskosti sa režimom Slobodana Miloševića, nalazio se na spisku osoba kojima je zabranjen ulaz u EU. Nakon 5. oktobra, ponovo kao član Nove demokratije, bio je izabran kao jedan od 176 poslanika DOS-a u republičkoj skupštini, na izborima u decembru 2000. Narodni poslanik bio je do 2003.


Koncert Jelene Rozge u Soko banji\nBivša članica grupe MAGAZIN i popularna hrvatska pevačica Jelena Rozga održaće koncert u najposećenijoj Banji Srbije, Sokobanji. Koncert će biti održan u okviru kompleksa bazena PODINA u ponedeljak 19.08.2013.godine u 21h.\nBivša članica grupe MAGAZIN i popularna hrvatska pevačica Jelena Rozga održaće koncert u najposećenijoj Banji Srbije, Sokobanji. Koncert će biti održan u okviru kompleksa bazena PODINA u ponedeljak 19.08.2013.godine u 21h. Ulaznice se mogu kupiti u Turističko-informativnom centru Organizacije za turizam, kulturu i sport Sokobanja, na biletarnici Akva parka, kao i na isturenom štandu u samom centru Sokobanje. Cena ulaznice je 300 dinara. Akva park će tog dana raditi od 08:00 do 15:00 časova zbog organizacije koncerta, a ulaznice će se prodavati po ceni poludnevnih.


Partizan ne da Šaponjića? - Sportske.net\nPartizan ne da Šaponjića?\nPartizan je proslavio šampionsku titulu, ostaje još da vidimo rasplet u nacionalnom Kupu, ali transfer-spekulacije već uveliko traju kada su crno-beli u pitanju.\nIgraš protiv Partizana, šta će ti veći motiv?Paunović odredio spisak za Novi Zeland!Spremate li se za finale Kupa?SLIKE DANA - Partizanova 26. titula!Tole Karadžić - Šmekerski osmeh kao odgovor opoziciji\nPodsetimo, protekle nedelje su bile aktuelne brojne priče oko imena potencijalnih pojačanja Partizana tokom predstojećeg leta, a ovoga puta je ponovo aktuelizovano interesovanje Anderlehta za talentovanog napadača crno-belih Ivana Šaponjića.\nBelgijanci odavno već ne kriju svoje namere, žele da upravo Šaponjić nasledi Aleksandra Mitrovića, koga uskoro čeka znatno unosniji transfer i prelazak u još veći klub.\nNaravno, ''kočnica'' je stav nove uprave Partizana da Ivan Šaponjić nije na prodaju, pogotovo ne ovog leta, kada će se Partizan boriti za ulazak u Ligu šampiona.\nTo je danas u izjavi za ''Mondo'' potvrdio i generalni direktor Partizana Miloš Vazura, koji se čudi odakle se uopšte pojavljuju takve informacije.\n''On je budućnost Partizana i ima ugovor sa klubom. Zaista ne znam odakle potiču priče o njegovoj prodaji'', konstatovao je Vazura.\nIpak, imajući u vidu nedavno, zimsko iskustvo sa ''slučajem Škuletić'', nije loše staviti i upitnik na ovaj stav čelnika Partizana. Podsetimo, u decembru je nova uprava stopirala gotovo izvestan transfer Petra Škuletića u francuski Lil, uz obrazloženje da taj igrač mnogo znači crno-belima u borbi za titulu.\nAli, samo mesec dana kasnije stigla je bolja ponuda iz moskovske Lokomotive i Škuletić je ekspresno završio u ruskom premijerligašu.\nDakle, videli smo da dovoljno dobra ponuda može da poljulja ''čvrste stavove'' Partizanove uprave. Škuletić je otišao za 4 miliona evra, ali pitanje je koja bi ponuda mogla da natera ljude iz Humske na razmišljanje kada je Ivan Šaponjić u pitanju...


Naslovna » BG servis » Počela rekonstrukcija Autokomande i parka u blizini\nRekonstrukcija Autokomande (foto: beobuild.rs).jog\nRadovi će se obavljati u četiri faze, kako bi sve vreme rekonstrukcije mogao da se obavlja saobraćaj, sa određenim ograničenjima.\nTramvajske šine će biti postavljene na sredini kolovoza, sve do restorana Franš, kao što će biti slučaj i u obnovljenoj Ulici vojvode Stepe.\nParalelno će teći i rekonstrukcija parka koji se naslanja na Autokomandu iz pravca Vojvode Stepe, a za koju je sredstva donirala Naftna industrija Srbije.\nNajavljeno je da će radovi na rekonstrukciji Vojvode Stepe biti završeni do 11. jula ove godine, kada je i predviđeno ugovorom sa izvođačem radova. Rekonstrukcija napreduje svojim ritmom, a trenutno se izvode radovi na dužini od skoro 3,3 kilometara.\nZbog početka rekonstrukcije Autokomande došlo je i do izmena linija javnog gradskog prevoza.\nSaobraćaj je moguć samo duž Bulevara oslobođenja u oba smera i nisu moguća bilo kakva uključenja ni isključenja u zoni kružnog toka, to jest raskrsnice Autokomanda. U skladu sa izmenama saobraćaja na Autokomandi prilagođen je i javni gradski prevoz.\nTokom radova menja se režim rada linija javnog gradskog prevoza na sledeći način:\n– linija 18 na delu od stajališta „Franše d’Eperea“ (petlja Autokomanda) do Ljubićke ulice u smeru ka Medakoviću saobraća Bulevarom Stefana Prvovenčanog (auto-put Beograd–Niš), Ljubićkom, Kumodraškom i dalje redovnom trasom, dok se u suprotnom smeru ne menja trasa linije;\n– linije 39 i E9 na delu od stajališta „Franše d’Eperea“ (petlja Autokomanda) do Ljubićke ulice u smeru ka Kumodražu saobraćaju Bulevarom oslobođenja, silaznom rampom na auto-put, Bulevarom Stefana Prvovenčanog (auto-put Beograd–Niš), Ljubićkom, Kumodraškom i dalje redovnom trasom, dok se u suprotnom smeru ne menjaju trase linije;\n– linije 59, 78, E7, 47N i 48N na delu od kružnog toka na Autokomandi do raskrsnice ulica Borska-Crnotravska u oba smera saobraćaju Bulevarom oslobođenja, Crnotravskom ulicom i dalje redovnom trasom;\n– linija 34 na delu od raskrsnice ulica Dr Milutina Ivkovića – Bulevar kneza Aleksandra Karađorđevića do raskrsnice ulica Ljutice Bogdana – Bulevar kneza Aleksandra Karađorđevića saobraća u oba smera Ulicom dr Milutina Ivkovića, Ljutice Bogdana, Bulevarom kneza Aleksandra Karađorđevića i dalje redovnom trasom;\n– linija 42 saobraća u smeru ka Banjici na delu od terminusa „Slavija/Birčaninova“ do raskrsnice ulica Ljutice Bogdana – Bulevar kneza Aleksandra Karađorđevića sledećim saobraćajnicama: terminus „Slavija/Birčaninova“, Katićeva, Birčaninova, Deligradska, Trg Slavija, Nemanjina, Savski trg, Savska, Mostar, Bulevar vojvode Putnika, Bulevar kneza Aleksandra Karađorđevića i dalje redovnom trasom; u smeru ka Trgu Slavija na delu od raskrnice ulica Ljutice Bogdana – Bulevar kneza Aleksandra Karađorđevića do terminusa „Slavija/Birčaninova“ sledećim saobraćajnicama: Bulevar kneza Aleksandra Karađorđevića, Bulevar vojvode Putnika, Mostar, Savska, Savski trg, Nemanjina, Trg Slavija, Bulevar oslobođenja, Tiršova, Katićeva, terminus „Slavija/Birčaninova“.\nZa sve informacije građani se mogu obratiti „Beokom servisu“ na telefone 0800-110-011 za pozive iz fiksne telefonije Telekoma ili 3090-007 za ostale fiksne telefonske mreže i mobilne operatere. (Beoinfo)\nTagoviautokomanda bg servis dub gradski saobraćaj gsp radovi ulica vojvode stepe vesti\nPrethodni Svetosavski karavan knjiga, 26. i 27. januara\nSledeći Arhipelag: Uglješa Šajtinac – Banatorijum


16. novembra 2020. - Leutar.net\nRTS: Preminuo glumac Ivan Bekjarev\nPoznati glumac Ivan Bekjarev preminuo je u 74. godini, prenosi RTS. Ivan Bekjarev je krajem oktobra bio pozitivan na korona virus. Tada je saopšteno da je obustavljeno snimanje filma „Bilo […]\n16. novembra 2020. LEUTAR 1\nUprkos medijskom istupu Milorada Dodika u kojem je otvoreno poručio da će kazniti Banjalučane što nisu podržali Igora Radojičića jer će koalicija okupljenja oko njegovog Saveza nezavisnih socijaldemokrata imati skupštinsku […]\nGradonačelnik Banjaluke Igor Radojičić hospitalizovan je danas na Univerzitetsko-kliničkom centru Republike Srpske zbog oboljenja od virusa korona. Gradonačelnik Radojičić je stabilan i primaće potrebnu terapiju, saopšteno je iz Kabineta gradonačelnika […]\nIzvršni komitet SNSD je na današnjoj sjednici u Banjaluci donio odluku o raskidu koalicione saradnje na svim nivoima sa Socijalističkom partijom Srpske (SPS), prenosi Srna. Izvršni komitet SNSD smatra potrebnim […]\nMeđu prvima koji je sinoć uputio čestitke povodom pobjede Draška Stanivukovića u Banjaluci bio je Aleksa Bečić, predsjednik Skupštine Crne Gore i lider Demokrata. „Rezultat koji ste ostvarili vidimo kao […]


“Republika Srpska, srpski narod, u Sarajevu mora da ima svog predstavnika i zato pozivam predsednika predsedništva BiH Ivanića da zakaže sednicu Predsedništva BiH da zakaže sednicu predsedništva kako bi donelo stav o rezoluciji koja je uperena protiv RS, a otvoreno vam kažem i da je uperena protiv interesa Srbije” rekao je Vučić.\nZakažite sednicu predsedništva, ona će biti održana i ako samo vi dođete zato što ćete imati priliku da na toj sednici iznesete svoj stav, poručio je Nikolić Ivaniću.\nPredsednik Srbije je na konferenciji za novinare nakon zajedničke sednice vlada Srbije i RS ocenio da je ta rezolucija uperena protiv RS ali i protiv interesa Srbije, konstatujući da danas ne sme da postoji nijedan političar u RS ili u Srbiji koji nema stav o Srebrenici “kakav god da je”.\nPonovio je da poštuje srebreničke žrtve i podsetio da je iz pijeteta prema njima kao poslanik u Skupštini Srbije, jedini put stajao upravo dok je govorio o njima.\n“Ali ne znači to da sada treba uništiti srpski narod i da se pod pojmom genocid u svetu nametne reč Srebrebnica. Koliko ćemo naroda samo time povrediti što ćemo nihove žrtve – žrtve genocida – da gurnemo u zapećak samo zato što je današnja politika takva da srpski narod treba zaustaviti u očiglednom progresu koji ima u i neutralnosti koju ima i prema sukobima u Evropi i širom sveta” naveo je Nikolić.\nOn je odgovarajući na pitanja ponovio da Ivanić treba da sazove sednicu predsedništva BIH i donese stav u vezi Rezolucije u Srebrenici ističući da će Srbija sigurno doneti odluku o tome, ali da najpre o tome treba da se izjasni BiH.\n“Ja uopšte ne razmišljam o tome da li sam zadovoljan kako Ivanić predstavlja RS i srpski narod u Predsedništvu i neka o tome odlučuju oni koji su glasali i koji na to imaju pravo. Ja samo kao predsednik Srbije koja može da ima posledica od nepostupanja predsedništva BIH i nezauzimanja stava koji bi mogao različito da bude tumačen tražim da on kao čovek koji može da sazove sednicu presedništva da je i sazove i da predsedništvo BIH donese o tome odluku”, naveo je predsednik Srbije.


Vaskršnji humanitarni bazar Volonterskog servisa na trgu ispred GO Zvezdara - Beogradski Portal\nVaskršnji humanitarni bazar Volonterskog servisa na trgu ispred GO Zvezdara\nVolonterski servis Zvezdare danas na platou ispred Opštine, organizuje tradicionalni Vaskršnji humanitarni bazar. Pored Volonterskog servisa, na Bazaru učestvuju i HHU „Hleb života“ i Udruženje roditelja MNRO „Zvezdara”. Pokrovitelj Bazara je Gradska opština Zvezdara.\nHumanitarni bazar je obišla zamenik predsednika GO Zvezdara Dragana Đurić koja je rekla da joj je drago što je i ove godine ispred Opštine organizovan humanitarni bazar na kome se, ovom prilikom, prikupljaju sredstva za pomoć bolesnoj devojčici.\n„Ovo je tradicionalni humanitarni bazar koji se održava svake godine pred Vaskrs. Sav prikupljen novac ide u humanitarne svrhe, ovoga puta to ide za pomoć u lečenju trogodišnjoj Dunji Radivojević, koja je naša mala sugrađanka sa Zvezdare koja živi sa majkom i starijom sestrom. Sav prihod koji se danas prikupi biće mala pomoć njenom putu za izlečenje“-rekla je Dragana Đurić i pozvala humane ljude da posete Bazar i prilozima i kupovinom pomognu maloj Dunji.\nNa štandovima su izloženi vaskršnja jaja od stiropora i ukrasi, čestitke, unikatni nakit, slikarske minijature, ručni radovi i različiti predmeti kojima možemo da obradujemo bliske osobe u predstojećim prazničnim darivanjima. Većina radova je nastala na kreativnim radionicama Volonterskog servisa Zvezdare, ali i saradnika i socijalnih partnera sa kojima Servis tokom cele godine realizuje različite programe podrške za sugrađane svih generacija.


Ognjanović je ubijen sa više hitaca iz vatrenog oružja u Ulici Antifašističke borbe. Njegov sin, prema svemu sudeći, nije bio meta napada - ranjen je u desnu šaku i zbrinut je u Urgentnom centru, odakle je ubrzo pušten.\nJuče nije bilo poznato koliko napadača je spremilo sačekušu za poznatog beogradskog advokata, koje su oružje koristili niti kako su pobegli sa lica mesta: prema rečima novopostavljenog načelnika Uprave kriminalističke policije Dejana Kovačevića, istraga je i kasno sinoć bila u toku, a u policijskoj akciji "Vihor" blokirani su izlazi iz grada u pokušaju da se uhapse ubice.\nDragoslav Miša Ognjanović bio je jedan od najpoznatijih beogradskih i srpskih advokata koji su se bavili krivičnim pravom. Poslednjih godina ponajviše je zastupao Luku Bojovića, ali i njegovu porodicu i saradnike. Nedavno je zastupa Lukinu majku Anđelku, koja je u Crnoj Gori uhapšena zajedno sa rođakom zbog navodnog planiranja ubistva Ratka Koljenšića, jednog od pripadnika grupe Slobodana Šaranovića, okrivljenog za učestvovanje u ubistvu Nikole Bojovića. Pre tri godine, policija je, prema nezvaničnim informacijama, od jednog od saradnika te grupe došla do informacija da je Šaranović - u sklopu osvete Bojovićima za ubistvo njegovog brata Branislava - planirao i likvidaciju advokata Ognjanovića.\nAdvokat je ubijen ispred zgrade\nŠaranović je, inače, ubijen prošle godine u Budvi, pre nego što je Specijalni sud u Beogradu doneo presudu protiv nejgove grupe kojom je Sašu Cvetanovića oglasio krivim za ubistvo Lukinog brata. Ognjanović je u tom postupku zastupao oštećene - porodicu Bojović.\nPolicija u ovom trenutku ne zna koji je motiv ubistva poznatog advokata. Ipak, simptomatično je da je samo u poslednja dva meseca ubijeno nekoliko bliskih saradnika i prijatelja Luke Bojovića u Beogradu.\nSTALI "DA SE POZDRAVE", PA ZAPUCALI Ubice na nišanu držale i ŽENU KUMA LUKE BOJOVIĆA, život joj spasao RADNIK PERIONICE\nSiniša Milić raznet na Autokomandi\nPozadina pomenutih ubistava nije poznata. Nezvanično, u igri su tri scenarija: nastavak rata porodica Bojović i Šaranović, prelivanje sukoba između kavačkog i škaljarskog klana (Bojovićeva grupa intenzivno sarađuje sa škaljarcima) ili sukob unutar klana.\nAdvokat Čede Jovanovića: "Nije imao nijedan promil alkohola u krvi, rađen je i test na NARKOTIKE"\nKO SU NAPADAČI NA ALIBEGA? Odmah posle pucnjave neko ih je "sakrio" na Zlatiboru, sumnja se da im je VOĐA U ZATVORU i da iza svega stoji borba za prevlast


Zapadnom Balkanu 70 miliona eura za kupovinu vakcina – WBB\nPočetna/Najnovije/Zapadnom Balkanu 70 miliona eura za kupovinu vakcina\nEvropski parlament zajedno sa WHO radi na dodatnih 50 miliona eura pomoći regionu\nEvropska unija donirat će 70 miliona eura zemljama Zapadnog Balkana za kupovinu vakcina, izjavila je evropska komesarka za zdravlje Stella Kyriakides tokom rasprave o globalnoj strategiji EU za vakcinaciju u Europskom parlamentu.\nOna je poručila da će EU kroz mehanizam podjele vakcina podržati prioritetne grupe na Zapadnom Balkanu i u susjedstvu, kao i zdravstvene radnike u zemljama sa niskim prihodima, posebno u Africi.\n– Zapadnom Balkanu dodijelit ćemo grant od 70 miliona eura za kupovinu vakcina. U saradnji sa zemljama članicama Eu radimo i na mehanizu za dodelu vakcina izvan granica EU, prije nego što COVAX sistem bude operativan – izjavila je Kyriakides.\nDodala je i kako EU, zajedno sa Svjetskom zdravstvenom organizacijom (WHO) radi na pomoći od dodatnih 50 miliona eura Zapadnom Balkanu i susjedstvu, za borbu protiv panidemije.\nKomesarka Kyriakides: Radi se na mehanizmu distribucije\nKomesarka za zdravlje EU naglasila je i kako je zajedničkim nastupom članica, Unija osigurala veći broj doza vakcina pod povoljnim uvjetima, ali da sada ima odgovornost da svoju poziciju iskoristi kako bi podržala druge.\n– Svaki potez kojeg planiramo ima isti cilj: brz, jednak i univerzalan pristupu sigurnim vakcinama. Nijedna zemlja neće biti sigurna, niti će oporavak ekonomije biti moguć dok virus ne bude pobijeđen na svim kontinentima – zaključila je Kyriakides.\nPovratni ping: Zapadnom Balkanu 70 miliona eura za kupovinu vakcina – hamdočamo


Nezaposlenost u Kraljevu manja za devet procenata – INFO PLUS\nHome > Privreda > Nezaposlenost u Kraljevu manja za devet procenata\n“To je najmanji broj nezaposlenih na evidenciji u poslednjih 25 godina, što je u nekom ranijem periodu bilo nezamislivo”, rekao je Martinović.\nOn je prilikom dodele ugovora za subvencije za samozapošljavanje i stručnu praksu, naveo da se u Kraljevu broj nezaposlenih smanjio za devet odsto u odnosu na isti period prethodne godine.\nPrema njegovim rečima, programi subvencija za samozapošljavanje i stručnu praksu koje projektuje Vlada Srbije kroz Razvojnu agenciju Srbije, Ministarstvo privrede i druge potdsticaje kroz NSZ, su pokazali visoke efekte.\n“Veoma visoke efekte su ovi programi pokazali, imajući u vidu da je to jedan od faktora koji je doveo do smanjenja nezaposlenih kako u Kraljevu, tako i u celoj Republici”, ističe Martinović.\nOn naglašava da je od strane lokalnih samouprava izdvojeno oko 500 miliona dinara za programe zapošljavanja, sa kojima je NSZ udružila 450 miliona dinara.\nDirektorka NSZ Filijala Kraljevo Snežana Prelić je kazala da se na njihovoj evidenciji trenutno nalazi ukupno 17.127 osoba sa opštinama Raškom i Vrnjačkom Banjom, dok je od ovog broja 11.375 osoba iz Kraljeva.\n“To je samo jedan deo za programe zapošljavanja, i to je ono što u ovoj godini celoj Srbiji treba da obuhvati blizu 25.000 nezaposlenih lica na našoj evidenciji.”\nOko šezdeset osoba danas je u Kraljevu dobilo subvencije za samozapošljavanje, a dvadeset i dvoje njih za obavljanje stručne prakse.\nSelekcija otpada u Rasinskom okrugu


REPUBLIKANCI SVE VIŠE VOLE TRAMPA: Podrška bivšem predsedniku SAD udvostručena nakon oslobađajuće presude u Senatu | Novosti.RS\nUkupno 59 posto republikanskih glasača izjavilo je da želi da Tramp igra glavnu ulogu u njihovoj stranci u budućnosti, pokazalo je istraživanje Politico / Morning Consult objavljeno u ponedeljak. Ta cifra predstavlja porast od 18 poena od 7. januara, piše "The Hill".\nIsta anketa pokazala je da je 81 odsto republikanaca sada reklo da pozitivno gleda na bivšeg predsednika, u odnosu na 77 procenata početkom prošlog meseca.\nVećina republikanaca u novom istraživanju - 53 odsto - takođe je izjavilo da bi glasalo za Trampa ako bi danas bilo održano primarni izbori za predsedničkog kandidata 2024. godine. Bivši potpredsednik Majk Pens imao je podršku 12 odsto republikanaca, dok je Donalda Trampa mlađeg i bivšu ambasadorku Ujedinjenih nacija Niki Hejli podržalo po 6 odsto. Svi ostali republikanci navedeni u anketi dobili su podršku malim jednocifrenim ciframa.\nNovo istraživanje sprovedeno je nekoliko dana posle oslobađajuće presude Trampu u njegovom suđenju u Senatu po jednom članku impičmenta zbog podsticanja pobune protiv vlade koja je proistekla iz nereda njegovih pristalica na američkom Kapitolu 6. januara.\nSedam republikanaca glasalo je za osudu Trampa na njegovom suđenju u Senatu, čineći to najdvostranačkim glasanjem za opoziv u američkoj istoriji.\nDonald Tramp Republikanci SAD Amerika podrška republikancima istraživanje glasača


VAŽNE INFORMACIJE ZA UČESNIKE 15. KADETSKOG FESTIVALA ŠS SRBIJE | Šahovski savez Srbije\nNaslovnaSVE VESTIVAŽNE INFORMACIJE ZA UČESNIKE 15. KADETSKOG FESTIVALA ŠS SRBIJE\nŠahovski savez Srbije organizuje 15. Kadetski festival u vremenu od 25. aprila do 3. maja 2022. godine u hotelu “Putnik” u Novom Sadu.\nZa sve učesnike Kadetskog prvenstva Srbije u standardnom šahu koji nemaju urađen medicinski pregled, ŠS Srbije obezbedio je ekipu sportskih lekara koji će u hotelu “Putnik” u Novom Sadu, u četvrtak 28. aprila, sa početkom u 10 časova, vršiti prelgede i izdavati potrebna uverenja. Cena pregleda i izdavanje uverenja iznosi 500 dinara i plaća se lekarima u gotovom na licu mesta.\nDo početka drugog kola takmičenja u standardnom šahu (četvrtak 28. april, 16 časova), svi učesnici moraju imati validna uverenja.\nTakmičari koji imaju validna medicinska uverenja, dužni su da ovlašćenom licu saveza, prilikom dolaska na takmičenje i potvrđivanja učešća predaju fotokopiju istog.\nOTVARANJE FESTIVALA I SATNICA\n-Svečano otvaranje festivala biće u ponedeljak 25. aprila u 15:45 u hotelu “Putnik” u Novom Sadu.\n-Kadetsko prvenstvo Srbije u ubrzanom šahu kreće prvim kolom 25. aprila u 16 časova. Prvog takmičarskog dana, biće odigrano 5 kola, dok će preostali broj kola biti odigran u utorak 26. aprila sa početkom u 10 časova.\n-Kadetsko prvenstvo Srbije u brzopoteznom šahu kreće prvim kolom 26. aprila u 16 časova.\n-Proglašenje pobednika i dodela pehara i medalja za takmičenja u ubrzanom i brzopoteznom šahu biće odrađeno u utorak 26. aprila, nakon završetka takmičenja u brzopoteznom šahu, odnosno, oko 19:15 časova.\n-Kadetsko prvenstvo Srbije u standardnom šahu kreće prvim kolom 27. aprila u 16 časova. U onim grupama u kojima se bude igralo po 9 kola, dupla kola će se igrati u subotu 30. aprila i u nedelju 1. maja.\n-Kadetsko prvenstvo Srbije u rešavanju šahovskih problema počinje 29. aprila u 10 časova.\nPodsećamo sve učesnike da se upisnina ne može uplatiti u gotovom na licu mesta i da je krajnji rok za uplatu upisnine na tekući račun ŠS Srbije, subota, 23. april.\nBroj računa je 160-340990-68, model i poziv na broj se ne upisuje.\nU okviru Festivala održaće se sledeća takmičenja:\n25-26. april – Kadetsko prvenstvo Srbije u ubrzanom šahu\n26. april – Kadetsko prvenstvo Srbije u brzopoteznom šahu\n27. april – 3. maj – Kadetsko prvenstvo Srbije u standardnom šahu\n29. april – Kadetsko prvenstvo Srbije u rešavanju šahovskih problema\nRok za prijavu učešća i rezervaciju smeštaja je utorak 19. april 2022. godine.\nPreuzmi Raspis Kadetskog festivala ŠSS za 2022 u pdf formatu: LINK >>>\nPrethodni tekstDRAGAN LAZIĆ PONOVO IZABRAN ZA PREDSEDNIKA ŠSS\nSledeći tekstEKIPNO PRVENSTVO EVROPE ZA VETERANE 2022


Vesti online / Vesti / Zanimljivosti / Rusija uspostavila kontakt sa izgubljenim satelitom\nRuski stručnjaci uspeli su da uspostave komunikacjiu sa angolskim telekomunikacionim satelitom "AngoSat-1", saopštio je neimenovani izvor za TASS.\nDa li je vreme za promene u ruskom kosmičkom programu? (Foto: Ilustracija)\n- Stručnjaci su uspeli da povrate komunikaciju sa ''AngoSat'' satelitom i očitaju telemetrijske podatke sa njega - rekao je izvor.\nTASS je ranije javio, pozivajući se na portparolku raketno-kosmičke korporacije "Energija", da je izgubljen kontakt sa satelitom, što je bio drugi takav slučaj u poslednja dva meseca.\nPovodom toga, novinari su portparolu Kremlja, Dmitiju Peskovu, uputili pitanje da li je vreme za promene u ruskom kosmičkom programu, na šta je on odgovorio da procenjuju situaciju.\nRusija je u novembru izgubila meteorološki satelit "Meteor-M" vredan 45 miliona dolara, zbog "sramotne programerske greške", kako je rekao zamenik premijera Rusije, zadužen za svemirsku industriju, Dmitrij Rogozin.\nZANIMLJIVOSTI FOTO: U Sankt Peterburgu pao plavi sneg


Optuženi federalni premijer i ministarka ni riječi o ostavci | Krajina.BA\nSud Bosne i Hercegovine u predmetu čiji je naziv „Novalić i drugi“ tereti i ministricu finansija u Vladi FBiH Jelku Miličević i to za nesavjestan rad u službi\nPredsjednik Vlade Federacije Bosne i Hercegovine Fadil Novalić ne može davati izjave bez potvrde advokata, rečeno je za Radio Slobodna Evropa (RSE) na upit da li će podnijeti ostavku iz moralnih razloga, nakon što je protiv njega, 18. januara potvrđena optužnica pred Sudom BiH u aferi „Respiratori“.\nŠteta po budžet Federacije BiH, prema potvrđenoj optužnici, iznosi 10 miliona i 530.000 konvertibilnih maraka (5,38 miliona eura). Sumnjiva je i nabavka zaštitne opreme u vrijednosti od dva miliona i 900.000 maraka (1,48 miliona eura) za potrebe borbe protiv korona virusa u Federaciji Bosne i Hercegovine, u vrijeme neposredno nakon proglašenja stanja nesreće.\nMiličević, također, bez komentara\nNa upit RSE da li će podnijeti ostavku iz moralnih razloga, nakon potvrđivanja optužnice, iz njenog kabineta odgovoreno je da ministrica „nema komentar“. Milićević je ranije, 15. decembra, izjavila na konferenciji za novinare Federalne vlade, da neće podnijeti ostavku.\n“Svim silama ću se truditi i ja i Ministarstvo finansija da pokažemo i dokažemo da mi vrlo, vrlo savjesno obavljamo svoj posao. Upravljati budžetom od pet milijardi KM i da vam neko kaže bez ikakvog argumenta da nesavjesno obavljate svoj posao, to je uvreda za struku, posebno uvreda za ministra finansija. S ovog mjesta odgovorno tvrdim da ne želim dati ostavku, neću dati ostavku, dok to ne zatraži neko ko ima mandat da to zatraži od ministra finansija u Vladi FBiH”, poručila je Milićević, te dodala da ne prihvata kvalifikaciju, niti optužbu Tužilaštva BiH.\nI pored potvrđivanja optužnice, u Sudu BiH nisu donijeli i mjere zabrane za Novalića i Jeličić, s obzirom da su oni i dalje na funkcijama na kojima mogu da odlučuju o upravljanju finansijama u entitetu Federacija Bosne i Hercegovine.\n“Sud Bosne i Hercegovine postupa po prijedlozima Tužilaštva Bosne i Hercegovine, a u optužnici u predmetu Fadil Novalić i drugi, Tužilaštvo BiH nije predložilo mjere zabrane u odnosu na optužene”, odgovoreno je na upit RSE iz Suda BiH.\nSud Bosne i Hercegovine je 31. maja odbio prijedlog Tužilaštva BiH da Fadilu Novaliću, Fahrudinu Solaku, suspendovanom direktoru Federalne uprave civilne zaštite i Fikretu Hodžiću, vlasniku kompanije “Srebrena malina”, pravnog lica “F.H. Srebrena malina”, koji su dio istog predmeta pred ovom pravosudnom institucijom, odredi u maju 2020. godine jednomjesečni pritvor, koji je zatražen zbog osnova sumnje da su počinili navedena krivična djela.\nTada su svi pušteni da se brane sa slobode, uz mjere zabrane koje se odnose na „zabranu sastajanja sa svjedocima i zabranu međusobnog sastajanja osumnjičenih“. Sud BiH je ukinuo mjere 5. avgusta.\nU Sudu BiH navode da za sada ne mogu reći kada će početi sudski proces, odnosno kada bi se premijer Federacije BiH Fadil Novalić i federalna ministrica finansija Jelka Miličević, mogli izjasniti o krivici.\n“U skladu sa Zakonom o krivičnom postupku Bosne i Hercegovine ročište za izjašnjenje o krivici zakazuje se nakon što Sud odluči o prethodnim prigovorima na optužnicu. U svakom slučaju, ročište će biti zakazano i dostupno javnosti kroz kalendar suđenja na web stranici Suda i najavljeno u sedmičnom pregledu aktivnosti, koji se dostavlja redovno petkom”, navode iz Suda BiH u odgovoru na RSE.\nOpozicione stranke pozivaju na ostavke\nIz opozicionih stranaka u Parlamentu Federacije BiH najavljuju da će pred entitetskim parlamentom ponovo, nakon potvrđivanja optužnice, pozvati na podnošenje ostavki i glasanju o nepovjerenju Vladi Federacije BiH.\nPoslanik u Predstavničkom domu Parlamenta Federacije BiH iz Naše stranke Mirsad Čamdžić kaže za RSE da bi cijela entitetska vlada, ‘opterećena aferama, trebala biti smijenjena’.\n„Želim da podsjetim da u ovom trenutku, kako stvari stoje, gledajući političke odnose, to je vrlo teško izvodivo. Naime, pakt koji vlada između SDA (Stranka demokratske akcije) i HDZ-a (Hrvatska demokratska zajednica BiH), potpomognuti i drugim strankama, koje se često ponašaju vrlo neodlučno, odnosno nikada ne znamo kakav će stav i čiju stranu će zauzeti, to je u ovom trenutku vrlo teško izvesti sa onim klasičnim traženjem pedeset ruku za smjenu ove aktuelne vlade“, navodi Čamdžić, dodajući da čelnici Federacije BiH neće podnijeti ostavke niti će ih stranke povući.\nOpoziciona politička partija, Naša stranka, u maju 2020. godine je u Parlamentu Federacije BiH tražila smjenu Fadila Novalića i izglasavanje nepovjerenje Vladi Federacije BiH.\nIstovremeno, u Stranci demokratske akcije (SDA) podsjećaju da je postojeća Vlada Federacije BiH u tehničkom mandatu, jer nikada nije došlo do izbora nove vlade nakon opštih izbora u BiH 2018. godine. U toj stranci okrivljuju Hrvatsku demokratsku zajednicu (HDZ) da ne želi ući u proces formiranja nove vlade, što, kako navode, „otežava rješavanje i postojećeg problema sa optužnicom protiv funkcionera u aferi ‘Respiratori’“.\n“Ja mislim da je ta činjenica, optužnica koju u ovom trenutku nosi premijer i zamjenica premijera, opterećujući faktor, kako za Vladu Federacije, tako i za nas u Parlamentu Federacije, koji predstavlja volju građana. Jako je teško voditi Vladu Federacije i boriti se na sudu za dokazivanje svoje nevinosti. Tako da ja mislim da bi najlakše bilo, personalno gledano, i za premijera i dopremijerku, da podnesu ostavke i da se posvete odbrani na sudu”, kaže za RSE poslanik SDA u Parlamentu Federacije BiH Ismet Osmanović.\nNo, problem je, ističe Osmanović, šta bi se desilo ako dva člana tehničke vlade podnesu ostavku.\n“Šta će se desiti kad bi se povukli premijer i dopremijerka Federacije, kada je u ovom trenutku Vlada Federacije u tehničkom mandatu, a i, inače, joj nedostaju dvoje ministara – nemamo ministra za boračka pitanja, nemamo ministra za obrazovanje. Već sada je narušena nacionalna ravnoteža i da li je moguće, ukoliko premijer i dopremijerka Federacije daju ostavku, da li je moguće odmah i promptno pristupiti izboru novog premijera i novog zamjenika, s obzirom na to da imamo predsjednika Federacije gospodina Čavaru, koji ne želi pristupiti imenovanju nove vlade shodno rezultatima izbora od prije dvije godine”, pita Osmanović.\nU HDZ-u BiH se pozivaju na presumpciju nevinosti, odnosno da niko ne treba biti označen kao kriv do onog trenutka dok to ne uradi sud, odnosno sudovi koji su za to nadležni.\n“A kada se radi o onome što ste rekli da će oporba tražiti izglasavanje nepovjerenja Vladi Federacije BiH, vjerojatno neće biti ni prva ni zadnja, jer ovo je, koliko se ja sjećam, bar treća ili četvrta, a sve u cilju onoga osnovnoga posla da oporba treba kritizirati vlast, odnosno poziciju”, rekao je za RSE poslanik HDZ-a BiH u Parlamentu Federacije BiH Mladen Bošković.\nAdvokat iz Banjaluke Dario Sandić mišljenja je da je trebalo ograničiti djelovanje funkcionerima koji su optuženi u predmetu „Fadil Novalić i drugi“, dodajući da je Zakonom o krivičnom postupku BiH, članom 18, propisano da pokretanje krivičnog postupka ima za posljedicu ograničenje određenih prava, i ove posljedice, ako tim zakonom nije drugačije određeno, nastupaju potvrđivanjem optužnice.\n“U toku postupka je potrebno da tužilac podnese sudu prijedlog za izricanje mjere zabrane obavljanja dužnosti, u konkretnom slučaju dužnosti predsjednika Vlade Federacije BiH, te da sud izrekne takvu mjeru. Zakonom su propisani uslovi, način i vrijeme trajanja navedene mjere. Uglavnom, postoji pravni mehanizam da se lice udalji sa dužnosti nakon potvrđivanja optužnice”, kaže Sandić u izjavi za RSE.\nOn navodi i da je u konkretnom slučaju opravdano i jasno da je potrebno da se istom licu onemogući da bude na postojećoj funkciji kako ne bi i dalje izvršavao krivična djela.\n“Kako ne bi svoju funkciju zloupotrijebio radi ometanja daljeg toka krivičnog postupka. Ne zaboravimo, gospodin Novalić je nadređeni ministru pravde, a isti je, u jednom dijelu, nadređeni tužiocima i sudijama, iako to ne bi smio biti, jer je sudijska i tužilačka funkcija samostalna i nezavisna. Međutim, pričamo o BiH, tako da je svaka priča o nezavisnosti, samostalnosti i profesionalnosti suvišna”, ističe Sandić.\nOptužnica u predmetu „Fadil Novalić i drugi“ je podignuta 4. decembra, ali je Sud BiH vratio tekst optužnice Tužilaštvu BiH na doradu.\nTužilaštvo BiH je više puta tokom istrage navodilo i da su bili izloženi političkim pritiscima, te da je istraga bila ometana na više načina.\nPrethodni članakKristijan Golubović na podu dohvatio Miljanu Kulić: Kolika si, kao da te je slon rodio\nNaredni članakMessi suspendovan dvije utakmice zbog udaranja igrača


Saša Obradović imaće priliku da osvoji Evrokup sa košarkašima Lokomotive Kubanj, pošto će u finalu igrati sa Darušafakom, a već je ušao u istoriju ovog takmičenja.\nZvuči neverovatno, ali ruski tim na čelu sa našim trenerom nije doživeo nijedan poraz u Evrokupu ove sezone.\nDo borbe za trofej je došao sa impresivnih 20 uzastopnih pobeda, što nije uradila nijedna ekipa pre Lokomotive.\nObradović je najpre u grupnoj fazi ostvario 10 trijumfa, zatim još šest u drugom delu, pa dva u četvrtfinalu nad Gran Kanarijom i još dva protiv Ređo Emilije u polufinalu.\nPriliku da produži čudesan niz imaće 10. aprila, kada je prvi meč finala u Krasnodaru, dok je revanš u Istanbulu tri dana kasnije.\nKošarkaši Baskonije osvojili su nakon deset godina trofej prvaka Španije, pošto su u finalnom meču porazili Barselonu sa 69:67.\nZA NOVINARE NEM, ZA PRIJATELJE DŽEK! Teodosić je nakon meča upao u svlačionicu Partizana, a na izlazu se i poigrao sa decom Veličkovića! /VIDEO/\nVirtus iz Bolonje se u Beogradu proveo kao bos po trnju, barem kada je u pitanju rezultat jer je Partizan slavio sa 99:77. Sve ostalo je bilo na nivou dve institucije evropske košarke, a ništa manje zanimljivo nije bilo ni po završetku duela.


EU obučava nezaposlene sa nižim kvalifikacijama - juGmedia\nLeskovac je idealan grad po veličini za festival. Ima divne ljude, dobre restorane i ima…\nJutros oko 2,30 sati u Gadžinom Hanu povređena je jedna osoba kada je automobil, usled…\nEU obučava nezaposlene sa nižim kvalifikacijama\nVLASOTINCE – Opština Vlasotince jedna je od 84 lokalne samouprave u Srbiji u kojima će u 2016. godini početi da radi klub za traženje posla, pre svega, za radnu snagu sa nižom kvalifikacijom, odnosno one koji su završili osnovnu školu.\nOpština je u obavezi da obezbedi adekvatan prostor, računar i internet, a Nacionalna služba za zapošljavanje osobu koja će raditi na obuci za traženje posla.\n„Cilj je da se poveća delotvornosti politike zapošljavanja ugroženim grupama, što doprinosi opštem društveno ekonomskom razvoju i uspostavljanju konkurentnosti radne snage. Lokalna samouprava će taj program sprovoditi u ovoj godini, a preporuka, ali ne i obaveza Nacionalne službe zapošljavanja je da se on nastavi i nakon tog perioda“, kaže predsednik opštineVlasotince Zoran Todorović.\nOvaj program realizuje se u saradnji sa Evropskom unijom , a njegova vrednost za sve lokalne samouprave u kojima se sprovodi je ukupno 10 miliona evra.\nSRAMOTA Zamenik predsednika opštine tukao službenika?!\nVlasotinački mališani u „potrazi“ za Deda Mrazom\nPreminuo još jedan lekar iz Niša od posledica virusa korona\nSlavko Popović, specijalista radiologije iz Niša, preminuo je od posledica zaraze virusom korona. On je bio zaposlen u Specijalnoj psihijatrijskoj bolnici…\nGoran Cvetanović po četvrti put gradonačelnik Leskovca, izabrana zamenica i Gradsko veće\nGoran Cvetanović, predsednik Gradskog odbora Srpske napredne stranke (SNS), ušao je danas u istoriju Leskovca pošto su ga odbornici Skupštine grada…\n28.12.2015. u 21:20\ni ovaj ode u politicare\nU kabini kamiona švercovao Kelvin Klajn...\nCarinici su juče na Gradini, u saradnji sa policijom, sprečili…\nZa projekte Udruženja četiri miliona d...\nPredstavnici udruženja čiji su projekti odobreni na konkursu…\nVlasotinčanin uhapšen u trenutku dok j...\nHrvatski reditelji: LIFFE je potreban ce...\nLeskovac je idealan grad po veličini za festival. Ima divne…\nMirko na Za zimsko održavanje ulica 25, a za praznično kićenje Leskovca 2 miliona dinara\nMavashi na Ekonomska škola u Leskovcu dobila vrednu računarsku opremu


Pajtić: Vučić sve više liči na Erdogana | Autonomija\nPajtić: Vučić sve više liči na Erdogana\n"Vreme je da opozicija bojkotuje izbore i sednice parlamenta"\nNekadašnji predsednik Demokratske stranke Bojan Pajtić ocenio je da je došlo vreme da opozicija bojkotuje izbore i sednice parlamenta.\n„Plašim se da naša opozicija čeka da vlast padne sa kruške, a to se neće dogoditi“, rekao je on za list Danas.\nPajtić je istakao da predsednik Srbije Aleksandar Vučić „sve više liči na Erdogana“, te da je za očekivati da će ubuduće sve više ograničavati osnovne građanske slobode.\nOn je dodao da Vučić nije čovek koji će olako prepustiti vlast i da greše oni koji misle da će se neki novi 5. oktobar dogoditi sam od sebe.\nPajtić smatra i da Vučić, „pošto je godinama bio persona non grata u međunarodnoj zajednici, inauguracijom leči svoje komplekse„, navodeći da će građani to platiti iz svog džepa.\n„U ovom trenutku nismo ni pravna, ni demokratska država i nismo slobodno društvo„, zaključio je Pajtić.\nOn je kazao i da nije optimista po pitanju ujedinjenja opozicije pred beogradske izbore.\n„Apsolutno je nerealno da se cela opozicija okupi na jednoj listi i to se jednostavno neće desiti“, ocenio je Pajtić.


Očekuje se skori početak radova na modernizaciji kolovoza i trotoara ul. 1. slavne višegradske brigade\nDirektorica Kantonalne direkcije za ceste\nDirektorica Kantonalne direkcije za ceste Izeta Jahić danas je najavila skori početak realizacije prvog od tri projekta sanacije i modernizacije cesta u nadležnosti Direkcije u ovoj godini.\nOna je podsjetila da je Vlada Bosansko-podrinjskog kantona Goražde na svojoj zadnjoj sjednici donijela Odluku o davanju saglasnosti Kantonalnoj direkciji za ceste za pokretanje postupka odabira najpovoljnijeg ponuđača za izvođenje radova na moderizaciji kolovoza, trotoara i ivičnjaka u ulici slavne višegradske brigade u Goraždu u dužini od 400 m.\n– Ta rekonstrukcija obuhvatiće uklanjanje starih i postavljanje novih ivičnjaka, rekonstrukciju i uređenje trotoara duž cijele te ulice, kao i postavljanje sloja kolovoznog zastora u toj ulici, tako da ćemo imati jedan lijep kontinuitet sa ulicom Meha Drljevića koju smo uradili prije dvije godine – kazala je direktorica Direkcije za ceste.\nNaglašeno je da je u okviru ovih radova također predviđeno saniranje trotoara čije oštećenje je uzrokovano radovima na sanaciji sekundarne vodovodne mreže.\nDirektorica Izeta Jahić osvrnula se i na preostala dva projekta koja bi se trebala realizovati u ovoj godini, a prvi od njih odnosi se na modernizaciju dijela regionalne ceste R-448 od raskrsnice prema industrijskoj zoni „Pobjeda“ do izletišta „Rorovi“.\n– Obim radova biće sličan kao u Višegradskoj ulici, obnovićemo nešto ivičnjaka i potpuno kolovozni zastor. Na nekim mjestima biće i proširenja kolovoza, s tim da ćemo uraditi i horizontalnu i vertikalnu signalizaciju do izletišta „Rorovi“ koje sada uopšte nema i izmijeniti nešto ograda, tako da se nadam da ćemo imati mnogo ljepšu saobraćajnicu do tog našeg najbližeg i najljepšeg izletišta u gradu – pojasnila je ona.\nTreći projekat, kako je ovom prilikom najavljen, odnosi se na sanaciju oštećenog dijela regionalnog puta R-448 na dionici Gornje Bare – Donje Bare u dužini između 5 i 6 km koji će obuhvatiti samo sanaciju kolovoza.\nPočetak radova u ulici 1. slavne višegradske brigade očekuje se odmah nakon provođenja procedure izbora najpovoljnijeg izvđača.\n– Mi ćemo, poslije saglasnosti Vlade, u toku ove sedmice pokrenuti postupak javne nabavke. Potrebno je negdje oko mjesec dana da protekne ta tenderska procedura, zatim izbor izvođača i potpisivanje ugovora. Otprilike za jedno mjesec i po dana ja očekujem, u najboljem slučaju, da ćemo početi realizaciju tog projekta – kazala je direktorica Kantonalne direkcije za ceste.


FALSIFIKOVAN SLUŽBENI GLASNIK OPŠTINE GRADIŠKA | Nova Topola-Windhorst\nFALSIFIKOVAN SLUŽBENI GLASNIK OPŠTINE GRADIŠKA\n03/09/2015 miro\t1 komentar\nNačelnik opštine Gradiška Zoran Latinović obavještava javnost da je nepoznato lice odštampalo i distribuisalo akt na kojem se ističe „Službeni glasnik Opštine Gradiška“ broj 5/2015 od 1. septembra 2015.god. gdje je na prvoj strani u desnom gornjem uglu navedeno: Glavni i odgovorni urednik VD sekretara SO Gradiška, Dragana Ilić, štampa Alfa studio.\nU izradi i štampanju spornog akta, navodnog „Službenog glasnika opštine Gradiška“ broj 5/2015 nisu učestvovali članovi Uređivačkog odbora, a što je njihova obaveza prilikom izrade i štampanja Službenih glasnika opštine Gradiška u skladu sa Odlukom o izdavanju „Službenog glasnika opštine Gradiška „ (broj 1/2006), saopšteno je iz opštinske uprave Gradiška. Izrada i štampanje spornog akta izvršena je od strane nepoznatog trećeg lica mimo Stručne službe Skupštine opštine i izvan prostorija Opštinske uprave.\nIz navedenih razloga sporna publikacije koje se neosnovano predstavlja kao „Službeni glasnik Opštine Gradiška“ broj 5/2015 od 1. septembra 2015.god. ne može se smatrati „Službenim glasnikom opštine Gradiška“ već smatramo da je riječ o krivičnom djelu falsifikovanja, zbog čega će se cijeli slučaj proslijediti nadležnim organima krivičnog gonjenja, navedeno je iz opštinske uprave Gradiška.\nSvakim daljim štampanjem, publikovanjem i primjenjivanjem odluka iz spornog „Službenog glasnika opštine Gradiška broj 5/2015“ građani opštine Gradiška bili bi dovedeni u zabludu, a što bi za krajnju posljedicu imalo štetu po javni interes.\nPrethodni članakBERBA JABUKE POČINJE 20.SEPTEMBRASljedeći članakMinistar Igor Crnadak obišao Agroindustrijsku zonu\nJedan komentar na “FALSIFIKOVAN SLUŽBENI GLASNIK OPŠTINE GRADIŠKA”\n04/09/2015 u 09:47\nNema puno IZVORA za tako prljavu rabotu, gdje je knjiga spala na dva slova, stoga molim Načelnika Latinović da na kraju ne daje tako blijedu izjavu : “Svakim daljim štampanjem, publikovanjem i primjenjivanjem odluka iz spornog „Službenog glasnika opštine Gradiška broj 5/2015“ građani opštine Gradiška bili bi dovedeni u zabludu, a što bi za krajnju posljedicu imalo štetu po javni interes”, dakle, građani Gradiške su već duži dio vremena u zabludi, i tko brine o interesu građana?, stoga, pod hitno treba utvrditi prestupnike, i prozvati nalogodavca za tako gnusno “djelo”. Zaista čudno Načelniče, došli ste u situaciju da Vas građani sažaljevaju, ali u susret rjašavanja tako gorućih problema, poslednjih pola godine, morate pokazati energičnost i moć položaja Načelnika, a ne da se ovako ponašate. Neka budu bez brige svi pohlepni i alapljivi političari, da građani već dugo dugo vremena gutaju sva njihova bogatstva i raskoši ( gdje tako dobro znamo, da se jedni drugima dodvoravate, kao u ovom primjeru Službeni glasnik Opštine Gradiška“ broj 5/2015 od 1. septembra 2015.god. ), i više nikad neće biti kao što je bilo.


Digitalna transformacija globalnih lanaca nabavke - Bizlife.rs\nDigitalna transformacija globalnih lanaca nabavke\n10:25 Beograd, 20.09.2019.\nLanac nabavke je za većinu kompanija najvažniji proces. Kompletan lanac nabavke podrazumeva sve od nabavke delova, preko proizvodnje, do isporuke, čak i povrata uloženih sredstava! Digitalno postaje nova norma, opšteprihvaćeni standard u različitim oblastima i disciplinama modernog sveta. Digitalna transformacija poslovanja i svakodnevnih životnih aktivnosti postaje imperativ današnjeg društva, čime se stvaraju mogućnosti za kreiranje novih poslovnih modela, savremenih komunikacija i stvaralaštva.\nMotivisana ovim velikim promenama u kojima digitalne usluge imaju posebno značajnu ulogu, NCR korporacija, kao lider u digitalnim inovacijama, u saradnji sa Centrom za globalne kompanije iz Njujorka, dovodi 7. Svetski forum izvršnog liderstva u Beograd. Ovaj prestižni globalni forum se po prvi put održava u centralnoj Evropi. Na forumu se može učestvovati samo uz pozivnicu, a organizuje ga Institut za digitalne lance nabavke (DSCI) u hotelu Kraun Plaza Beograd 19. i 20. septembra.\nNekoliko vodećih svetskih kompanija, kao i relevantne firme iz istočne Evrope i Srbije, podeliće svoje znanje o onome što se smatra najvažnijom transformacijom poslovanja u narednih pet godina, a to je prelazak na digitalne lance nabavke, koji donose prihod i grade odanost klijenata, a smanjuju troškove.\nKompanije širom sveta pronalaze načine da povećaju prihode i unaprede usluge (ne samo da smanje troškove!) putem digitalne transformacije svojih lanaca nabavke. Klijenti zahtevaju više i očekuju više u pogledu poštovanja preciznosti isporuke, brzine, personalizacije i rokova. Automatizacija rutinskih poslova postaje standard i koriste se nove tehnologije, kao što su veštačka inteligencija/mašinsko učenje (AI/ML), algoritmi i blokčejn.\nPoslovanje NCR korporacije se zasniva na strategiji digitalizacije poslovnih procesa (Digital First), sa naglaskom na digitalnoj transformaciji u cilju unapređenja poslovanja naših klijenata.\n„Jedan od šest prioriteta naše strategije su digitalno povezane usluge (Digital Connected Services), a upravo je Srbija, zahvaljujući našem talentovanom i posvećenom timu, postala centar za razvoj i implementaciju ovih usluga. Tokom proteklih osam godina NCR u Srbiji je prešao put od centra za korisničku podršku koji odgovara na upite klijenata do centra koji za naše klijente stvara jedinstvena korisnička iskustva, prateći njihovo poslovanje u realnom vremenu, kako bi ga učinio predvidivim, sigurnijim i jednostavnijim“, izjavio je Stefan Lazarević, generalni direktor kompanije NCR Srbija i direktor spoljnih poslova NCR korporacije za Evropu, Bliski istok i Afriku.\n„Digitalni lanac nabavke je obavezan za uspešne globalne kompanije. Cilj je rast prihoda i smanjenje troškova uz zadovoljne klijente. Institut za digitalne lance nabavke sarađuje sa kompanijama širom sveta kako bi se ubrzao razvoj njihovih digitalnih lanaca nabavke. Radujemo se prilici da razmenimo ideje sa učesnicima i naučimo kako kompanije pojedinačno pristupaju ovom izazovu”, izjavio je Džordž Bejli, generalni direktor DSCI-ja.\nKao lider u digitalnim inovacijama, NCR želi da primeni svoje globalno iskustvo i znanje u Srbiji i da joj pomogne u daljem razvoju IT tehnologija i procesa digitalne transformacije.


Promocija kalendara Evropskog PROGRESa za 2017. i predavanje „Evropa to si ti“ u Novom Pazaru - Blace Info Press\nAutor: Gorica Šegović · 20. decembra 2016.\nDodela nagrada autorkama i autorima najboljih radova na likovnom konkursu „Evropa: mudar izbor“ kao i promocija kalendara razvojnog programa Evropski PROGRES za 2017. godinu biće održani u sredu, 21. decembra 2016. godine Kulturnom centru Grada Novog Pazara, sa početkom u 13 časova. Nagrade će uručiti šef za informisanje, komunikacije i medije Delegacije Evropske unije (EU) u Srbiji, Ramunas Janušauskas i gradonačelnik Novog Pazara Nihat Biševac.\nLikovni konkurs organizovan je tokom oktobra i novembra ove godine, i imao je za cilj da podstakne srednjoškolce da na kreativan i originalan način predstave svoja viđenja zašto Evropska unija predstavlja mudar izbor. Od pristiglih 120 radova iz 30 srednjih škola jugoistočne i jugozapadne Srbije, žiri, na čelu sa grafičkim dizajnerom iz Surdulice, Danilom Bulatovićem, odabrao je 12 najboljih likovnih radova koji će se naći na stranama kalendara Evropskog PROGRESa za 2017. godinu. Đaci će biti nagrađeni laptop i tablet računarima i mobilnim telefonima, dok će najbolja škola sa najvećim brojem i kvalitetom poslatih radova dobiti laptop, projektor i prateću opremu.\nJanušauskas će se takođe obratiti studentima i studentkinjama na predavanju koje se se organizuje u okviru kampanja „Evropa to si ti“, koju finansijski podržavaju EU i Vlada Švajcarske preko Evropskog PROGRESa. Predavanje kao i sama kampanja imaju za cilj da prošire znanje celokupnog stanovništva, a posebno mladih u Srbiji o procesu evropskih integrcaija kao i o mogućnostima koje EU pruža u oblasti studiranja, razmene i sticanja radnog iskustva u zemljama članicama.\nJanušauskas će u Novom Pazaru posetiti i Almedina Muratovića, jednog od dvadest dvoje mladih preduzetnika i preduzetnica koji su preko Evropskog PROGRESa dobili opremu da započnu svoj biznis. Donatori, EU i Vlada Švajcarske izdvojile su ukupno 183.307 evra za podršku samozapošljavanju mladih u 34 opštine na jugoistoku i jugozapadu Srbije koje su uključene u realizaciju programa Evropski PROGRES.\nSledeća vest Sutra počinje turnir u malom fudbalu – Blace 2017\nPredhodna vest Post premijera predstave – Probudi se Kato, amaterskog pozorišta Teatar 13 – u četvrtak , 22 . decembra od 19 časova u K.C Drainac